TAMPEREEN TOIMEENTULOTUKIOHJEET - PDF\nDownload "TAMPEREEN TOIMEENTULOTUKIOHJEET"\n1 TAMPEREEN TOIMEENTULOTUKIOHJEET Tampereen kaupunki Hyvinvointipalvelut\n2 1 JOHDANTO TOIMEENTULOTUEN HAKEMINEN JA HAKEMUSTEN KÄSITTELY Oikeus toimeentulotukeen Toimeentulotuen myöntää oleskelukunta Toimeentulotuen hakeminen TOIMEENTULOTUEN RAKENNE JA MÄÄRÄYTYMINEN HUOMIOON OTETTAVAT TULOT JA VARAT Ansiotulot Työttömyysturvan muuttaminen kuukausituloksi Veronpalautukset Korvaukset Vähäiset tulot ja avustukset Tulot joita ei oteta huomioon toimeentulotuessa Lainat, velat ja voitot Ulosotto Perintä etuudesta Yrittäjien tulot Opiskelijan tulot Alle 18-vuotiaan lapsen ansiotulot ja varallisuus Hoitovapaa Vuorotteluvapaa ja palkaton vapaa Vuokratulo Työmatkakulut TOIMEENTULOTUEN PERINTÄ PERUSTOIMEENTULOTUKI Perusosa ja siihen sisältyvät menot Perusosa erityistilanteissa Perustoimeentulotuella katettavat muut perusmenot Kohtuulliset asumismenot Sähkö- ja vesilaskut Kotivakuutus Terveydenhuoltomenot Lääkkeet Fysikaalinen hoito Silmälasit Hammashoito TÄYDENTÄVÄ TOIMEENTULOTUKI Lasten päivähoitomenot ja koululaisten aamu- ja iltapäivätoiminnan maksut Muut kuin perustoimentulotukeen sisältyvät asumisesta aiheutuvat menot Erityisistä tarpeista ja olosuhteista johtuvat menot Lapsen tapaamisesta aiheutuvat menot Lasten harrastusmenot Välttämättömät lasten tarvikkeet Matkaliput Vaate- ja jalkinemenot Kodin irtaimisto Henkilöllisyystodistus Aikuisten harrastusmenot Erityisruokavalio\n3 Hautauskustannukset Elatusapumaksut Maahanmuuttajien erityisistä tarpeista ja olosuhteista johtuva avustaminen Opiskelusta aiheutuvat kustannukset EHKÄISEVÄ TOIMEENTULOTUKI OIKAISUVAATIMUS TOIMEENTULOTUKIPÄÄTÖKSESTÄ JOHDANTO Tampereen toimeentulotukiohjeet on tarkoitettu neuvomaan ja ohjaamaan toimeentulotuen hakijaa. Ohjeiden tarkoituksena on antaa tietoa siitä, miten toimeentulotukilakia sovelletaan sosiaali- ja terveysministeriön ohjeiden mukaisesti. Ne ohjaavat myös Tampereen kaupungin toimeentulotukityötä tekevien työntekijöiden päätöksentekoa. Lisäksi ohjeet lisäävät yhdenvertaisuusperiaatteen toteutumista Tampereella. Tavoitteena on samansuuntainen harkinta toimeentulotuesta päätettäessä. Ohjeissa ei ole voitu käsitellä kaikkia mahdollisia toimeentulotukiasioita ja tapauksia. Ohjeet perustuvat lakiin toimeentulotuesta ja Sosiaali- ja terveysministeriön Oppaaseen toimeentulotukilain soveltajille (Julkaisuja 2007:11). Toimeentulotukilaissa ja sen soveltamisohjeissa käytetään usein toimeentulotuessa huomioon otettavista menoista sanaa - voidaan, kun puhutaan toimeentulotuen myöntämisestä. Tämä ei tarkoita, että tukea myönnetään aina, kun sitä näihin menoihin haetaan vaan, että toimeentulotukea myönnettäessä käytetään yksilökohtaista harkintaa. Tukea voidaan myöntää, mikäli se katsotaan asiakkaan sen hetkisen tilanteen perusteella tarpeelliseksi. Toimeentulotukiasioiden käsittelyä määrittelee laki toimeentulotuesta (1412/1997), joka löytyy Internetistä sivuilta tai Toimeentulotukipäätöksiä tehtäessä sovelletaan myös Tampereen kaupungin terveyttä ja toimintakykyä edistävien palvelujen lautakunnan soveltamisohjeita, jotka löytyvät Internetistä -sivulta. 2 TOIMEENTULOTUEN HAKEMINEN JA HAKEMUSTEN KÄSITTELY 2.1 Oikeus toimeentulotukeen Toimeentulotuki on sosiaalihuoltoon kuuluva viimesijainen taloudellinen tuki, jonka tarkoituksena on turvata henkilön ja perheen toimeentulo ja edistää itsenäistä selviytymistä. Toimeentulotuen avulla turvataan henkilön ja perheen ihmisarvoisen elämän kannalta välttämätön toimeentulo. Jokaisella on oikeus saada toimeentulotukea, jos hän on tuen tarpeessa, eikä voi saada toimeentuloaan ansiotyöllään, yrittäjätoiminnallaan, toimeentuloa turvaavien etuuksien avulla, muista tuloistaan ja varoistaan, häneen nähden elatusvelvollisen henkilön huolenpidolla tai muulla tavalla. 2\n4 Jokaisella on velvollisuus kykynsä mukaan pitää huolta itsestään ja omasta elatuksestaan sekä siinä laajuudessa kuin avioliittolaissa, lapsen elatuksesta annetussa laissa ja muussa laissa säädetään, puolisonsa sekä alaikäisten lastensa ja ottolastensa elatuksesta. 2.2 Toimeentulotuen myöntää oleskelukunta Toimeentulotuen myöntää sen kunnan toimielin, jonka alueella henkilö tai perhe vakinaisesti oleskelee. Vakinainen oleskelukunta on yleensä se kunta, jossa henkilöllä tai perheellä on vakituinen asunto. Vain hyvin poikkeuksellisissa tilanteissa lyhytaikainen tai satunnainen oleskelu kunnassa voi siirtää järjestämisvastuun oleskelukunnalle. Esimerkiksi satunnainen pistäytyminen toisessa kunnassa, kuten lyhyehkö lomamatka tai vierailu tuttavaperheessä ei merkitse vielä sitä, että henkilön tai perheen oleskelukunta olisi muuttunut. Asiakkaan tai hänen perheenjäsenensä oleskellessa muutoin kuin satunnaisesti kahdessa kunnassa, tulee toimeentulotukea hakea siitä kunnasta, jonka alueella oleskelusta henkilön tai perheen menot ovat syntyneet tai aiheutuneet. Jos asiakkaalle aiheutuu toimeentulotuen tarpeeseen johtaneita kustannuksia molemmissa kunnissa oleskelusta, tulee myös tukea hakea molemmista kunnista. Ei-kiireellinen toimeentulotuki haetaan asiakkaan vakituisesta oleskelukunnasta. Kiireellinen toimeentulotuen tarve arvioidaan siinä kunnassa, jossa asiakas oleskelee kiireellisen avuntarpeen syntymishetkellä. Mikäli toimeentulotuen tarve ilmenee asiakkaan ollessa määräaikaisesti laitoksessa tai muussa palveluasumisyksikössä toisessa kunnassa, toimeentulotuen myöntää asiakkaan vakinainen oleskelukunta/asuinkunta. Asiakkaan oleskellessa toistaiseksi edellä mainituissa yksiköissä, toimeentulotuen myöntää se kunta, missä laitos tai palveluasumisyksikkö sijaitsee. Asiakkaan, jolla on Tampereella Poste Restante osoite, tulee aina selvittää kenen luona hän oleskelee, koska Poste Restante -osoite kertoo vain sen, mihin henkilön posti toimitetaan. Selvitys asumisesta annetaan Todistus asumisesta lomakkeella. Lomakkeen täyttää asunnon haltija ja siitä näkyy oleskelun pituus. Jos asiakas majailee useiden eri henkilöiden luona, tulee hänen määritellä se paikka, jossa hän oleskelee suurimman osan ajastaan. Toimeentulotuen vangeille myöntää se kunta, jossa vanki vangittaessa oleskeli. Väestörekisterikunta ei kuitenkaan ole kotikuntalain 3 :n mukaan ratkaiseva asia. Kotikunta ei pääsääntöisesti muutu tuomion aikana. Jos vangin osoite ja kotikunta kuitenkin muuttuvat tuomion aikana, uusi kotikunta vastaa toimeentulotuen myöntämisestä. Vangin vapauduttua toimeentulotuesta vastaa oleskelukunta. 2.3 Toimeentulotuen hakeminen Toimeentulotuki myönnetään hakemuksesta. Hallintoasia pannaan vireille kirjallisesti tai viranomaisen suostumuksella myös suullisesti (Hallintolaki 2003/434). Käytännössä Tam- 3\n5 pereella toimeentulotukea haetaan pääsääntöisesti kirjallisesti, mutta tukea voidaan hakea myös varatulla vastaanottoajalla suullisesti. Toimeentulotukiasiat hoidetaan pääasiassa Sosiaaliasema Sarviksella ja Toimeentulotuen yksikössä. Sosiaaliasema Sarviksella asioivat uudet asiakkaat varatuilla ajoilla tai kirjallisesti. Toimeentulotuen yksikössä käsitellään jo aikaisemmin asioineiden asiakkaiden hakemukset pääsääntöisesti kirjallisesti. Tukea myönnetään pääsääntöisesti hakemisajankohdan tilanteen perusteella, joten hakemus tulee jättää haettavan kuukauden aikana. Tukea voidaan myöntää myös joiksikin kuukausiksi eteenpäin. Toimeentulotuki tai osa siitä voidaan erityisestä syystä myöntää myös takautuvasti toteen näytettyjen toimeentulotukeen oikeuttavien menojen maksamiseen. Takautuvaa tukea haettaessa on hakemuksen perustelu, edellä mainittujen erityisten syiden esittäminen tärkeää. Asiakkaan tai hänen laillisen edustajansa on annettava toimeentulotukiviranomaiselle kaikki ne tiedot, joita viranomainen tarvitsee toimeentulotuen tarpeen määrittämiseksi. Asiakkaan on esitettävä selvitys vaatimuksensa perusteista ja muutenkin myötävaikutettava vireille panemansa asian selvittämiseen (laki toimeentulotuesta 17 ja hallintolaki 31 ). Asiakkaan on esitettävä selvitykset kaikista tuloistaan, muun muassa tiliotteet kaikista tileistään. Tämä koskee myös puolison ja lasten tietoja. Alkuperäiset tositteet (lasku ja/tai maksukuitti) kaikista niistä menoista, joita hakemuksessa esitetään otettavaksi menona huomioon, tulee myös esittää. Puutteellinen hakemus viivästyttää käsittelyä, koska asiakkaalle on annettava tai lähetettävä yksilöity kehotus hakemuksen täydentämisestä määräajassa. Mikäli asiakas ei ole määräajassa täydentänyt hakemustaan tai esittänyt hyväksyttävää syytä täydennyksen viivästymiselle, päätös tehdään käytettävissä olevien tietojen perusteella. Jos päätöksenteon kannalta välttämättömiä tietoja ei saada, hakemus voidaan hylätä puutteellisten selvitysten perusteella. 3 TOIMEENTULOTUEN RAKENNE JA MÄÄRÄYTYMINEN Toimeentulotuki jaetaan perustoimeentulotukeen, täydentävään toimeentulotukeen ja ehkäisevään toimeentulotukeen. Perustoimeentulotukea myönnettäessä otetaan huomioon perusosalla katettavat menot (perusosa) sekä muut perusmenot, joihin kuuluvat asumismenot, taloussähköstä aiheutuvat menot, kotivakuutusmaksu ja vähäistä suuremmat terveydenhuoltomenot. Täydentävää ja ehkäisevää toimeentulotukea myönnettäessä otetaan huomioon henkilön tai perheen erityisistä olosuhteista ja tarpeista johtuvia tarpeellisiksi katsottavia menoja. Tuen myöntäminen perustuu yksilökohtaiseen harkintaan. Jos asiakkaalla ei ole oikeutta perustoimeentulotukeen laskelman perusteella, voidaan tuloylijäämä ottaa huomioon täydentävää toimeentulotukea myönnettäessä. Toimeentulotuki määrätään kuukaudelta. Tarvittaessa tuki voidaan myöntää ja maksaa kuukautta lyhyemmältä tai pidemmältä ajalta. 4\n6 Toimeentulotuen määrä on toimeentulotuessa määriteltyjen menojen sekä käytettävissä olevien tulojen ja varojen erotus. Toimeentulotukipäätös perustuu aina laskelmaan. Samaan perheeseen kuuluville tehdään yhteinen toimeentulotukilaskelma, jossa otetaan huomioon perheenjäsenten yhteenlasketut toimeentulotukeen oikeuttavat menot ja käytettävissä olevat tulot ja varat. 18 vuotta täyttäneille perheenjäsenille tehdään kuitenkin aina oma laskelma ja päätös. 4 HUOMIOON OTETTAVAT TULOT JA VARAT Tuloina otetaan huomioon henkilön ja perheenjäsenten käytettävissä olevat tulot ja varat (Laki toimeentulotuesta 11 ja 12 ) tulolähteestä riippumatta. Huomioon otettavia tuloja ja varoja ovat esimerkiksi palkka, yritystulot, työttömyysetuudet, eläke- ja sosiaalietuudet sekä pankkitiliotteessa näkyvät tilillepanot. Lisäksi otetaan tuloina huomioon pääoma- ja osaketulot. Säästöt, arvopaperit ja muu nopeasti realisoitavissa oleva varallisuus ovat myös käytettävissä olevia varoja, joten ne otetaan tulona huomioon toimeentulotuessa. Ensimmäistä kertaa toimeentulotukea hakevien varoina otetaan huomioon pääsääntöisesti myös tilin saldo hakemiskuukauden 1. päivältä tai siltä päivältä, jolta laskelma aloitetaan. 4.1 Ansiotulot Ansiotuloihin sovelletaan toimeentulotukilakiin tehtyä väliaikaista muutosta, jonka mukaan toimeentulotuessa osa ansiotuloista jätetään huomioon ottamatta niin sanottuna etuoikeutettuna tulona. Tällöin vähintään 20 prosenttia ansiotulosta, kuitenkin enintään 150 euroa kuukaudessa jätetään huomioon ottamatta tulona toimeentulotuesta päätettäessä. 4.2 Työttömyysturvan muuttaminen kuukausituloksi Toimeentulotuki määrätään pääsääntöisesti kuukaudelta, kun taas työttömyysturva maksetaan neljän viikon välein 20 päivältä. Siten kalenterikuukauden aikana maksettu päiväraha perustuu useimmiten 20 päivän perusteella laskettuun päivärahan määrään, vaikka tosiasiallisesti päivärahoja maksetaan keskimäärin 21,5 päivältä kalenterikuukautta kohti. Tästä syystä työttömyysturvan maksueriä on 12 kuukauden ajanjaksolla 13. Näin pitkäaikaistyöttömällä on vuoden aikana yksi sellainen kalenterikuukausi, jonka aikana hänelle maksetaan kaksi 20 päivän työttömyysturvaetuutta. Toimeentulotuessa työttömyysturva jaksotetaan kuukausituloksi käyttäen kerrointa 21,5. Jaksotus voidaan aloittaa, kun toimeentulotukea hakeva asiakas on saanut kaksi 20 päivän työttömyysturvaerää saman kuukauden aikana. Suoritusten on tullut tapahtua silloin kun asiakas on saanut toimeentulotukea. Asiakkaan ei ole tarvinnut olla toimeentulotuen saajana kokonaista vuotta ennen kertoimen käyttöönottoa. Kertoimen 21,5 käyttö tulee aloittaa sinä kuukautena, kun asiakas on saanut kaksi 20 päivän työttömyysturvasuoritusta, jolloin hänelle jää säästöön osa toisesta päivärahasuorituksesta tulevia kuukausia varten. 4.3 Veronpalautukset Veronpalautukset otetaan huomioon käytettävissä olevana tulona. Jos asiakas ei kuitenkaan saa veronpalautusta käyttöönsä esimerkiksi ulosmittauksen vuoksi, tulee asiakkaan esittää ulosottoviranomaisen antama tosite ulosmittauksesta. 5\n7 4.4 Korvaukset Yksityisistä ja julkisista lähteistä saatavat avustukset (esim. stipendit, apurahat), vakuutuskorvaukset sekä rikosperusteiset korvaukset muun muassa pysyvästä viasta ja haitasta ovat myös toimeentulotuessa huomioon otettavia tuloja. 4.5 Vähäiset tulot ja avustukset Kertaluonteisia vähäisiksi katsottavia avustuksia ja ansioita ei oteta huomioon toimeentulotukea myönnettäessä. Kertaluonteisena ja vähäisenä tulona pidetään tuloa, joka on enintään 50 euroa kuukaudessa. Esimerkiksi alaikäisten lasten satunnaiset kesä- ja viikonloppupalkat ovat tuloja, joita ei oteta huomioon toimeentulotuessa. 4.6 Tulot joita ei oteta huomioon toimeentulotuessa Toimeentulotukea myönnettäessä ei oteta tulona huomioon: äitiysavustusta, kansaneläkkeen hoitotukea, vammaistukea, lapsen hoitotukea, työttömyysturvalaissa tarkoitettua kulukorvausta, julkisesta työvoimapalvelusta annetussa laissa tai kuntoutusrahalain 24 :ssä tarkoitettua ylläpitokorvausta tai kuntouttavaan työtoimintaan osallistuvalle maksettavaa toimintarahaa. Vastaavasti myöskään menoerät, joita nämä etuudet on tarkoitettu kattamaan, eivät ole toimeentulotuessa huomioon otettavia menoja. 4.7 Lainat, velat ja voitot Pikavippejä ja muita asiakkaan ottamia pankkilainoja ei oteta tulona huomioon eikä vastaavasti niiden lyhennyksiä hyväksytä menoksi. Poikkeuksena ovat opintolainat ja vanhemmilta saadut lainat, jotka otetaan tulona huomioon. Lainojen lyhennyksistä hyväksytään menoksi vain asuntolainan kohtuulliset korot asumismenona ja opintolainan korot silloin, kun niiden maksulla turvataan asiakkaan opintojen jatkuminen. Tulona voidaan ottaa huomioon myös sellaiset yksityisiltä henkilöiltä otetut lainat, joita ei ole maksettu lyhyen ajan (kuukausi) sisällä takaisin. Erilaiset lotto-, veikkaus- ja arpajaisvoitot otetaan tulona huomioon. 4.8 Ulosotto Ulosotto palkasta tai etuudesta otetaan huomioon toimeentulotuessa. Tulona huomioon otetaan vain asiakkaan tosiasiassa käytettävissä oleva etuus tai palkka. Tämä koskee vain ulosmittausta suoraan palkasta, eläkkeestä tai muusta tulosta. Mikäli asiakas on vapaaehtoisella suorituksella lyhentänyt ulosotossa olevaa velkaansa, suoritukseen suhtaudutaan samalla tavalla kuin muihinkin velanhoitomenoihin toimeentulotukea myönnettäessä. Ne eivät ole toimeentulotukeen oikeuttavia menoja. Myös ulosottoviranomaisen vahvistaman maksusuunnitelman mukainen suoritus otetaan huomioon, jos se on korvaava menettely palkan tai etuuden ulosmittaukselle. Maksukuitti tulee esittää toimeentulotukea haettaessa. Vapaaehtoisella sopimuksella lyhennetyn velan suoritukseen suhtaudutaan kuten muihinkin velanhoitomenoihin, niihin ei myönnetä viimesijaista toimeentulotukea. 6\n8 4.9 Perintä etuudesta Etuudesta tehty perintä otetaan huomioon, jos esimerkiksi Kela on maksanut asiakkaalle liikaa etuutta, jota perii myöhemmin takaisin maksamastaan etuudesta. Tällöin toimeentulotuessa asiakkaalle lasketaan tuloksi tosiasiassa maksettu etuus. Asiakas voi sopia Kelassa, että liikamaksu voidaan periä erissä Kelan maksamasta etuudesta. Mikäli asiakas kuitenkin maksaa itse perittävän summan Kelaan, maksuun suhtaudutaan kuten muihinkin velanhoitomenoihin, joita ei oteta huomioon toimeentulotuessa Yrittäjien tulot Toimeentulotukea hakevien yrittäjien tulojen määrittelyssä lähtökohtana on yrittäjän antama tarkka tuloselvitys. Mikäli esitetty selvitys ei riitä päätöksen tekemiseen, voidaan asiakkaalta pyytää lisäselvitystä ja/tai asiantuntijalta yritysselvitys. Yrittäjyyteen liittyy yritysriski, minkä vuoksi yrittäjän on varauduttava tuloissaan tapahtuviin muutoksiin. Tällöin toimeentulotukea myönnettäessä tulojen arviointikautena voi olla koko tilikausi. Selvästi kannattamatonta yritystoimintaa harjoittavan yrittäjän toimeentulon turvaaminen pitkäaikaisesti toimeentulotuella ei ole tarkoituksenmukaista 4.11 Opiskelijan tulot Opiskelijan ensisijainen toimeentulojärjestelmä on opintotukilain (1994/65) mukainen opintotuki, joka on tarkoitettu kattamaan opiskeluaikaiset opinto- ja toimeentulokustannukset. Opintotuki koostuu opintorahasta, asumislisästä ja valtion takauksesta opintolainaan. Opintolaina on sellainen kertaluontoinen tulo, joka voidaan jaksottaa kuukausittaiseksi tuloksi sille ajanjaksolle, jolta opintolaina maksetaan. Tapauksissa, joissa opiskelija on nostanut lukukauden lainan kerralla, voidaan laskelma laatia myös siten, että kyseisenä kuukautena otetaan koko nostettu laina tulona huomioon ja ylijäämä siirretään seuraaville kuukausille. Jos opiskelija voisi saada valtion takaaman opintolainan, mutta ei ole sitä jostakin syystä nostanut, laina lasketaan hänen tulokseen toimeentulotuen laskelmassa. Alle 18 -vuotiaita opiskelijoita ei velvoiteta nostamaan opintolainaa. Jos toimeentulotukea saavan perheen alaikäinen opiskelija on kuitenkin nostanut opintolainan, se otetaan huomioon perheen laskelmassa käytettävissä olevana tulona enintään hänen perusosansa suuruisena Alle 18-vuotiaan lapsen ansiotulot ja varallisuus Toimeentulotukilain 11 ja 12 :n mukaan tuloina ja varoina ei oteta huomioon alle 18- vuotiaan lapsen säännöllisiä tuloja tai varoja siltä osin kuin ne ylittävät hänen osaltaan toimeentulotukilain 7 :n ja 7 c :n nojalla huomioon otettavat menot. Lapsen säännöllinen tulo otetaan huomioon perheen laskelmassa siltä osin, kuin se kattaa lapsen perusosan ja muut lapsen menot, joita voivat esim. olla asumismenot perheen pääluvun mukaisesti jaettuna ja päivähoitomenot. Lapsen menojen huomioon ottamisen jälkeen vielä mahdollisesti ylijäävää osaa tuloista ei oteta huomioon muun perheen tulona. 7\n9 Lapsilisä, elatustuki ja perhe-eläke ovat perheen, eivät lapsen tuloa, joten ne otetaan kokonaan tulona huomioon. Lapsen vähäiseksi katsottavaa tilapäistä ansiotuloa (esim. satunnaiset kesä- ja viikonloppupalkat), ei oteta tulona huomioon. Jos alle 18-vuotiaan tulot ovat lyhytaikaisia (alle 1 kk) ja tulot ovat vähäiset, ei tuloa oteta huomioon perheen laskelmassa, lapsesta aiheutuvat menot kuitenkin hyväksytään menoksi Hoitovapaa Asiakkaan käyttäessä laissa säädettyä oikeuttaan hoitovapaaseen, hänen käytettävissä oleviksi tuloikseen voidaan lukea vain ne tulot, jotka hän hoitovapaalla ollessaan todellisuudessa saa Vuorotteluvapaa ja palkaton vapaa Vuorotteluvapaalle tai palkattomalle vapaalle työstä jääminen perustuu henkilön omaan harkintaan ja tällöin hänen tulisi myös pystyä varmistamaan töistä poissaolonsa aikainen toimeentulo etukäteen, eikä toimeentulotuen tarvetta pitäisi syntyä (laki toimeentulotuesta 2 : Jokaisella on velvollisuus kykynsä mukaan pitää huolta itsestään ja omasta elatuksestaan ). Pääsääntöisesti toimeentulotukea myönnetään vain poikkeustapauksissa, yksilökohtaisen harkinnan ja perustellun syyn perusteella silloin, kun henkilö on hakeutunut työstään vuorotteluvapaalle tai palkattomalle vapaalle Vuokratulo Vuokratulo otetaan huomioon tulona toimeentulotuessa. Vuokratuloista vähennetään kuitenkin yhtiövastike ja erotus otetaan huomioon tulona. Muita kuluja, kuten asuntolainoja, niiden korkoja ja rahoitusvastiketta ei vähennetä tuloista Työmatkakulut Työmatkakulut voidaan toimeentulotukilain 11 2 momentin 2 kohdan mukaan vähentää asiakkaan ansiotuloista. Tällöin tulee etuoikeutettu tulo vähentää ansiotuloista ennen työmatkakuluvähennystä. Työmatkakulut otetaan huomioon edullisimman matkustustavan mukaan, Tampereen kaupunkialueella pääsääntöisesti TKL:n 30 päivän työmatkakortin hinnan mukaisesti, seutuliikennealueella Tampere, Nokia, Ylöjärvi, Kangasala, Lempäälä ja Pirkkala otetaan huomioon seutulippu. 5 TOIMEENTULOTUEN PERINTÄ Toimeentulotuki voidaan periä takaisin tietyin edellytyksin toimeentulotukilain 20 :ssä säädetyillä perusteilla. Lisäksi on otettava huomioon toimeentulotukilain 21 :ssä säädetyt takaisinperinnän edellytykset ja esteet. Takaisinperinnästä määrätään tukea myönnettäessä. Takaisinperinnästä päättää muissa, kuin toimeentulotukilain 23 :n tarkoittamissa tilanteissa hallinto-oikeus. 8\n10 Jos toimeentulotukea on myönnetty joko kokonaan tai osaksi ennakkona odotettavissa olevaa eläkettä, elatusapua, avustusta, etuutta tai muuta jatkuvaa tai kertakaikkista tuloa, korvausta tai saamista vastaan, voidaan myönnetty toimeentulotuki toimeentulotukilain 23 :n perusteella periä siltä ajalta, jolta tukea on annettu ennakkona. Toimeentulotuki voidaan periä takaisin myös, jos asiakkaalla on varallisuutta, kuten esimerkiksi osuus jakamattomaan kuolinpesään, tai hän omistaa kiinteää tai muuta omaisuutta, jota ei ole voitu realisoida tarpeeksi nopeasti. Lisäksi perintä voidaan tehdä, jos asiakas on tahallaan laiminlyönyt velvollisuutensa pitää huolta elatuksestaan tai jos tuen myöntäminen on aiheutunut lakkoon osallistumisesta. Myönnetty tuki voidaan periä takaisin myös asiakkaan elatusvelvolliselta, jos tämä on tahallaan laiminlyönyt elatusvelvollisuutensa. Näissä tilanteissa takaisinperinnästä päättää hallinto-oikeus. Toimeentulotukilain 20 :n 2 momentin nojalla tuki voidaan periä takaisin myös tuen myöntämisen jälkeen tehtävällä hallinto-oikeuden päätöksellä. Näin voidaan menetellä silloin, kun viranomaista on erehdytetty tuen antamiseen, toisin sanoen asiakas on antanut tahallaan vääriä tietoja. Tuki peritään takaisin vain siltä osin kuin tuen myöntäminen on perustunut erehdyttäviin tietoihin. Lisäksi asiasta voidaan tehdä rikostutkintapyyntö. Tuki voidaan periä jälkikäteen takaisin myös henkilöltä, joka on tahallisesti laiminlyönyt velvollisuutensa ilmoittaa tuen myöntämiseen vaikuttavien olosuhteiden muutoksista. Vaikka perintäpäätös on tehty, ei perinnästä ole vielä päätetty sitovasti näissä tapauksissa, joissa hallinto-oikeus päättää perinnästä. Toimielin voi myös luopua takaisinperinnän toteuttamisesta, vaikka siitä olisi määrätty toimeentulotukea myönnettäessä. 6 PERUSTOIMEENTULOTUKI 6.1 Perusosa ja siihen sisältyvät menot Valtioneuvosto määrittelee perusosan suuruuden vuosittain. Tietoa perusosasta löytyy -sivulta. Toimeentulotuki määrätään henkilölle tai perheelle. Toimeentulotukilaissa perheellä tarkoitetaan yhteistaloudessa asuvia vanhempia, vanhemman alaikäistä lasta ja ottolasta, aviopuolisoita sekä miestä ja naista, jotka elävät avioliitonomaisessa suhteessa (avoliitossa) ja rekisteröidyssä suhteessa eläviä. Perusosa on määritelty erikseen yksin asuvalle, yksinhuoltajalle, puolisoille, yhteistaloudessa asuville, täysi-ikäiselle vanhempiensa luona asuvalle ja lapsille iän mukaan. Alaikäisen lapsensa kanssa vanhempiensa luona asuvan perusosa on yksinhuoltajan perusosa. Täysi-ikäisen lapsensa kanssa asuvan vanhemman perusosa on toimeentulotukilain 9 :n 2 momentin mukaan yksin asuvan perusosa. Toimeentulotuen määräämistä varten on selvitettävä, onko kysymyksessä yhteistaloudessa perheenä asuvista, muuten yhdessä asuvista henkilöistä tai alivuokrasuhteesta. Toimeentulotuen perusosa määräytyy sen mukaan, minkälaisesta asumisesta on kysymys. 9\n11 Yhteistaloudessa asuvan perusosa Yhteistaloudessa asuvan perusosaa käytetään avioliitossa, avoliitossa, rekisteröidyssä parisuhteessa ja yhteistaloudessa asuvilla. Yhdessä asuvien eri sukupuolta olevien henkilöiden osalta tulee selvittää onko kysymys avioliitonomaisesta olosuhteesta ja yhteistaloudesta. Samaa sukupuolta olevien yhdessä asuvien rekisteröimätöntä parisuhdetta ei lain mukaan ole katsottava avioliitonomaiseksi suhteeksi. Yhteinen vuokrasopimus ei yksin ole peruste käyttää yhteistaloudessa asuvan perusosaa. Toisaalta alivuokrasopimus, silloin kun vuokranantaja asuu samassa asunnossa, ei myöskään ole suoraan peruste käyttää yksin asuvan perusosaa. Asiakkaan antaman selvityksen perusteella määritellään, onko kysymyksessä avoliitto tai yhteistalous. Toimeentulotukilain 17 :n mukaan asiakkaalle on tarvittaessa varattava tilaisuus esittää selvitystä talouden erillisyydestä. Tuen hakijan asuessa kimppa-asunnossa, kuten esimerkiksi opiskelijat soluasunnoissa, perusosana toimeentulotukilaskelmassa käytetään yksin asuvan perusosaa, jos taloudet ovat erilliset. Perusosaan sisältyvät menot Perustoimeentulotukeen on sisällytetty pääosa toimeentulotuella katettavista menoista, perusosan lisäksi muun muassa kaikki terveydenhuoltomenot ja jokapäiväiseen asumiseen liittyvät menot. Perustoimeentulotuki koostuu perusosasta ja muista perusmenoista. Perusosalla katettavia menoja ovat: - ravintomenot - vaatemenot - vähäiset terveydenhuoltomenot - henkilökohtainen ja kodin puhtaus - paikallisliikenteen matkustuskulut - puhelimen käyttömenot, Yle-vero, sanomalehden tilaus, internetin käyttökulut ym. informaatiomenot - harrastus- ja virkistystoiminta - vastaavat muut henkilön ja perheen jokapäiväiseen toimeentuloon kuuluvat menot Perusosalla katettaviin menoihin ei pääsääntöisesti myönnetä erikseen toimeentulotukea Perusosa erityistilanteissa Käyttövarat Laitoshoidossa tai vankilassa oleville ei oteta huomioon perusosaa, vaan tarvittaessa käyttöraha. Vangeille voidaan kuitenkin myöntää perusosa asiointilomien ajalle, mikäli vangilla ei ole omia varoja. Samoin perusosa voidaan myöntää sairaalahoidosta lomalla oleville lomapäiviltä. Lyhytaikaisessa alle kolme kuukautta kestävässä - sairaalahoidossa olevalle hyväksytään käyttörahaksi voimassaolevasta perusosasta 51 % (Terveyttä ja toimintakykyä edistävien palvelujen lautakunnan toimeentulotukea koskevat soveltamisohjeet). Tällä käyttövaralla asiakkaan katsotaan pystyvän hoitamaan ne jokapäiväiseen elämään liittyvät kus- 10\n12 tannukset, mitkä normaalisti sisältyvät toimeentulotuen perusosaan. Ravintokustannuksia ei tarvitse ottaa huomioon toimeentulotukioikeutta arvioitaessa, koska ravinnon asiakas saa laitoksessa. Päihdehuollon asumispalveluissa olevan käyttöraha on 160 euroa kuukaudessa. Jos aikuisella on lapsi mukana, lapsen käyttöraha on 80 euroa kuukaudessa (Terveyttä ja toimintakykyä edistävien palvelujen lautakunnan toimeentulotukea koskevat soveltamisohjeet). Tätä käyttörahaa sovelletaan kaikkiin asumispalveluyksiköihin, myös päihdehuollon kuntoutusyksiköihin ja muuhun pitkäaikaiseen laitoshoitoon. Vankilassa oleville otetaan huomioon tarvittaessa 99 euron käyttöraha. Myös tutkintavangin käyttövaroiksi toimeentulotukea määrättäessä otetaan huomioon 99 euroa kuukaudessa. Tuen hakijan tulee esittää vankilan tilikortti ja ansiokortti sekä vankilan lausunto mahdollisuudesta työssäkäyntiin. Alennettu perusosa Toimeentulotukilain mukaan jokaisella on velvollisuus kykynsä mukaan pitää huolta itsestään sekä omasta, puolisonsa ja alaikäisten lastensa elatuksesta. Tämän johdosta toimeentulotukea hakevalla henkilöllä on velvollisuus hakea kaikkia niitä etuuksia, joihin hänellä on oikeus ja ilmoittautua työttömäksi työnhakijaksi. Toimeentulotukea hakeva vuotias henkilö on velvollinen ilmoittautumaan työttömäksi työnhakijaksi työ- ja elinkeinotoimistoon, ellei hän ole työssä palkansaajana, yrittäjänä tai opiskele päätoimisesti tai ole lääkärin toteaman sairauden vuoksi esteellinen vastaanottamaan työtä tai hänellä on muu edellä mainittuihin syihin verrattava hyväksyttävä syy olla vastaanottamatta työtä. Mikäli tuen hakija ei ohjauksesta huolimatta ole ilmoittautunut työttömäksi työnhakijaksi, voidaan hänen perusosaansa alentaa enintään 20 ja toistuvasta laiminlyönnistä enintään 40 prosenttia. Perusosaa voidaan alentaa, kun tuen hakija ilman perusteltua syytä kieltäytyy yksilöidysti ja todistetusti tarjotusta työstä tai työvoimapoliittisesta toimenpiteestä, kieltäytyy kuntouttavasta työtoiminnasta annetun lain mukaisesta aktivointisuunnitelman laatimisesta tai ilman pätevää syytä kieltäytyy kuntouttavasta työtoiminnasta tai omasta syystään keskeyttää kuntouttavan työtoiminnan. Lisäksi perusosaa voidaan alentaa, jos maahanmuuttajien kotouttamisesta ja turvapaikanhakijoiden vastaanotosta annetussa laissa tarkoitettu maahanmuuttaja ilman perusteltua syytä kieltäytyy kotouttamissuunnitelman laatimisesta tai osallistumasta suunnitelmassa yksilöidysti sovittuihin toimenpiteisiin. Opiskelijan perusosaa voidaan alentaa lähinnä tilanteissa, joissa opiskelijaa on tuettu toimeentulotuella jo pitkään. Samalla tulee ottaa huomioon olisiko opiskelijan mahdollista opiskelun luonne huomioon ottaen, ottaa vastaan tilapäis- tai osa-aikatyötä. Perusosan alentamisen tulee aina perustua yksilökohtaiseen harkintaan ja asiakkaan kokonaistilanne tulee selvittää ennen perusosan alentamista. Myös yrittäjän perusosaa voidaan alentaa enintään prosentilla, jos hän laiminlyö elatustaan jatkamalla tappiollista yritystoimintaa. Selvästi kannattamatonta yritystoimintaa harjoittavan yrittäjän toimeentulon turvaaminen pitkäaikaisesti toimeentulotuella ei ole tarkoituksenmukaista. Jos toimeentulotukea hakeva yrittäjä ei ole saanut toimeentuloaan yrityksestä, tai saanut tuloa vähintään työttömyyspäivärahan verran, eikä hän ole kuitenkaan lopettanut yritystään, voidaan asiakasta ohjata lopettamaan kannattamaton yritystoiminta ja hakemaan ensisijaisia etuuksia esimerkiksi 11\n13 työttömyyspäivärahaa. Yrittäjälle voidaan myös antaa noin 3 kuukauden järjestelyaika asioidensa hoitamiseen, jonka jälkeen hänen perusosaansa voidaan alentaa, jos kannattamaton yritystoiminta jatkuu. Perusosan alentamisen edellytykset Perusosaa voidaan alentaa edellyttäen, että alentaminen ei vaaranna ihmisarvoisen elämän edellyttämän turvan mukaista välttämätöntä toimeentuloa eikä alentamista voida pitää muutenkaan kohtuuttomana. Alentaminen voi olla kestoltaan enintään kaksi kuukautta kerrallaan kieltäytymisestä tai laiminlyönnistä lukien. Perusosaa voidaan alentaa 40 % mikäli kieltäytyminen tai laiminlyönti on toistuvaa. Perusosan alentamisen yhteydessä on aina laadittava, mikäli mahdollista yhdessä toimeentulotuen hakijan kanssa suunnitelma toiminnasta asiakkaan itsenäisen suoriutumisen edistämiseksi ellei se ole tarpeetonta. 6.2 Perustoimeentulotuella katettavat muut perusmenot Perusosalla katettavien menojen lisäksi muina perusmenoina otetaan tarpeellisen suuruisina huomioon - kohtuulliset asumismenot - taloussähköstä aiheutuvat menot - kotivakuutusmaksu - vähäistä suuremmat terveydenhuoltomenot Kohtuulliset asumismenot Kunnilla on oikeus harkita asumismenojen tarpeellista suuruutta. Tampereella noudatetaan toistaiseksi vuokran huomioon ottamisessa terveyttä ja toimintakykyä edistävien palvelujen lautakunnan hyväksymiä toimeentulotukea koskevia soveltamisohjeita ( /97 ). Asiakkaalle annetaan riittävä määräaika (yleensä 3 kuukautta) hakeutua edullisempaan asuntoon, ennen kuin vuokra voidaan ottaa tukea myönnettäessä kohtuullistettuna huomioon. Tampereen kaupungin terveyttä ja toimintakykyä edistävien palvelujen lautakunta (Tetola) on määritellyt hyväksyttävät, kohtuulliset vuokrat alkaen seuraavasti: Vuokra enintään kuukaudessa 1 henkilö henkilöä henkilöä henkilöä henkilöä henkilöä henkilöä henkilöä\n14 Henkilömäärän noustessa yli kahdeksan toimeentulotuessa otetaan huomioon tapauskohtaisesti kohtuullisena pidettävä vuokra. (Terveyttä ja toimintakykyä edistävien palvelujen lautakunta /97 ). Osassa asuntoa asuvalle henkilölle hyväksytään kohtuulliseksi vuokraksi alkaen 350 euroa kuukaudessa ja kahdelle henkilölle (avo- tai aviopari) yhteensä 500 euroa kuukaudessa. Henkilömäärän noustessa yli kahden otetaan huomioon tapauskohtaisesti kohtuullisena pidettävä vuokra. Asunnon kohtuullisen vuokran lisäksi otetaan asumismenoina huomioon kohtuullinen vesimaksu. Saunamaksun ja erikseen maksettavien lämmityskulujen katsotaan sisältyvän vuokraan, joten niitä ei hyväksytä menoksi, jos kohtuullinen vuokra ylittyy. Soveltamisohjeen mukaisia kohtuullisia vuokria sovelletaan myös muihin asumismuotoihin. Toimeentulotukea määriteltäessä asumisoikeusasunto ja osaomistusasunto rinnastetaan vuokra-asuntoon, ja hyväksyttäviä asumismenoja ovat käyttövastike, lämmityskustannukset, vesi- ja saunamaksut. Asumisoikeusasunnon pääoma- ja rahoitusvastiketta ei hyväksytä menoksi, koska sillä lyhennetään asuntoa varten otettua lainaa. Asumisoikeusmaksun ja osaomistukseen oikeuttavan osamaksun maksamista varten otettujen lainojen korkoja ei asumistuessa hyväksytä asumismenoiksi. Sen vuoksi ne eivät myöskään ole toimeentulotukea myönnettäessä asumistukilain 6 :ssä tarkoitettuja perustoimeentulotukeen kuuluvia asumismenoja. Korot voidaan ottaa huomioon muina asumismenoina täydentävää toimeentulotukea myönnettäessä. Omistusosakkeessa hyväksyttäviä asumismenoja ovat vastike, lämmityskustannukset, vesi- ja saunamaksut. Rahoitus-/pääomavastiketta ei hyväksytä menoksi, koska sillä lyhennetään asuntoa varten otettua lainaa. Omakotitalossa hyväksyttäviä asumismenoja ovat lämmityskustannukset (lämmityssähkö, öljy, puut), vesi- ja jätevesimaksu, tontin vuokra, kiinteistövero, palovakuutusmaksu ja jätehuoltomaksu. Perustoimeentulotukeen oikeuttaviksi asumismenoiksi hyväksytään myös omistusasunnon hankkimiseksi tai perusparantamiseksi otettujen henkilökohtaisten lainojen vuotuisista koroista aiheutuvat menot. Korkomenot otetaan huomioon kokonaan, mikäli muut huomioon otetut asumismenot jäävät kohtuullisuusrajojen sisälle. Edellytyksenä on myös, että tuen hakijan verotuksen ennakkopidätyksessä asuntolainojen korot on otettu huomioon ja että perhe asuu itse omistamassaan asunnossa. Asumismuodosta riippumatta asumismenoja hyväksytään yhteensä enintään lautakunnan määrittelemien kohtuullisten vuokrien verran. Lisäksi hyväksytään kohtuullinen vesimaksu Sähkö- ja vesilaskut Vuokran lisäksi perustoimeentulotuessa hyväksytään taloussähkökulut erikseen menoksi. Kulut otetaan huomioon pääsääntöisesti täysimääräisenä, ellei laskua ole pidettävä kohtuuttomana. Myös lämmityssähkö kuuluu perustoimeentulotukeen, mutta se on asumistukilain 6 :n tarkoittama asumismeno. Jos asiakkaan asunnossa on sähkölämmitys, laskutetaan sähkölaskussa sekä lämmityssähkö että taloussähkö. Mikäli sähkölämmityksen kustannuksia ei saa selvitettyä erikseen, 13\n15 voidaan lämmityssähkön osuutta sähkömenoista arvioitaessa käyttää kohtuullisuusharkintaa. Yleensä arvioidaan, että taloussähkön osuus on noin 30 % ja lämmityssähkön noin 70 % kulutuksesta ja sähkölaskusta. Tarvittaessa voidaan arvioinnissa käyttää mahdollisessa asumistukipäätöksessä hyväksyttyjä lämmityssähkökustannuksia tai asumistuen määräytymisperusteista annetun valtioneuvoston asetuksen mukaisia lämmityskustannusten määriä. Lämmityskustannukset ovat osa asunnon kokonaisasumiskustannuksista, jotka otetaan huomioon toimeentulotuessa terveyttä ja toimintakykyä edistävien palvelujen lautakunnan antamien asumismenojen kohtuullisuusrajojen mukaisesti. Kohtuulliset vesilaskut otetaan myös huomioon toimeentulotukeen oikeuttavana asumismenona. Vesilaskut ovat osa asunnon kokonaisasumiskustannuksia, jotka otetaan huomioon terveyttä ja toimintakykyä edistävien palvelujen lautakunnan antamien kohtuullisuusrajojen mukaisesti Kotivakuutus Kotivakuutuksesta hyväksytään menoksi koti-irtaimiston osuus (Hämeenlinnan hallintooikeuden päätös /0433/1). Asiakkaan on toimitettava vakuutuskirja tai erittelyosa, josta selviää mistä vakuutus koostuu. Omakotitalossa asuville hyväksytään menoksi myös palovakuutus Terveydenhuoltomenot Pääsääntöisesti toimeentulotukiasiakkaiden edellytetään käyttävän julkisia terveydenhuoltopalveluja. Yksityisistä terveydenhuollon palveluista aiheutuvat kustannukset voidaan ottaa huomioon vain poikkeuksellisesti, kun asiakkaalla on tarve saada sellaista hoitoa, jota ei ole saatavissa julkisessa terveydenhuollossa. Vähäiset terveydenhuoltomenot sisältyvät toimeentulotuen perusosaan ja vähäistä suuremmat terveydenhuoltomenot otetaan huomioon tarpeen mukaan perustoimeentulotuessa muina perusmenoina. Vähäisten terveydenhuoltomenojen suuruudeksi on arvioitu noin 3 % perusosasta. Terveydenhuoltomenoina otetaan huomioon kohtuulliset, välttämättömät julkisesta terveydenhuollosta aiheutuneet menot. Tarvittaessa voidaan käyttää kaupungin terveydenhuollon asiantuntijoita lausunnonantajina. Terveydenhuoltomenot otetaan huomioon siltä osin kuin niitä ei korvata sairausvakuutuslain nojalla tai muulla tavoin. Terveydenhuoltomenoja ovat mm. lääkärin määräämät lääkekulut, sairaalamaksut, hammashoidosta ja silmälasien hankinnasta aiheutuneet kustannukset Lääkkeet Perustoimeentulotuessa hyväksytään menoksi lääkärin määräämien lääkkeiden omavastuuosuudet. Ilman reseptiä hankitut lääkkeet sisältyvät toimeentulotuen perusosaan vähäisinä terveydenhuoltomenoina, joten niihin ei erikseen myönnetä toimeentulotukea. Apteekin reseptin uusinnasta perimä maksu ei ole toimeentulotukeen oikeuttava meno, koska reseptit voi uusia terveyskeskuksessa maksutta. 14\n16 Ensisijaisesti asiakkaat lunastavat itse lääkkeet apteekista, minkä jälkeen omavastuuosuus otetaan huomioon toimeentulotuesta päätettäessä reseptin, potilasohjeen tai yhteenvedon ja apteekkikuitin perusteella. Asiakas voi itse tulostaa yhteenvedon pankkitunnuksillaan ja potilasohjeen saa terveysasemalta. Alkuperäinen maksukuitti on aina liitettävä hakemukseen. Tarvittaessa voidaan asiakkaalle antaa apteekkiin maksusitoumus lääkkeiden lunastamista varten. Maksusitoumusta lääkkeisiin myönnettäessä Tampereen kaupungin hyvinvointipalvelut sitoutuu ensisijaisesti maksamaan asiakkaalle määrättyä lääkettä korvaavan edullisemman lääkkeen, mikäli lääkäri ei ole tätä kieltänyt. E-pillereiden ja muiden ehkäisyvälineiden kustannukset ovat toimeentulotukeen oikeuttavia menoja, silloin kuin ne perustuvat lääkärin määräykseen tai lausuntoon. Elämänlaatua edistävät lääkkeet (esim. potenssilääkkeet, tupakanvieroituslääkkeet) hyväksytään menoksi, kun kyseessä on lääkärin määräämä sairauden hoito. Toimeentulotukipäätöksen tekijällä on oikeus pyytää asiakasta toimittamaan joko omalääkärin tai hoitavan lääkärin lausunto lääkkeen välttämättömyydestä sairauden hoidossa Fysikaalinen hoito Fysikaalinen hoito hyväksytään toimeentulotuessa menoksi vain, kun julkisen terveydenhuollon lääkäri on määrännyt sen sairauden hoitoon. Yksityislääkärin määräämän hoidon kustannuksia ei hyväksytä menoksi. Myöskään esimerkiksi naprapatian, osteopatian ja muiden niin sanottujen vaihtoehtohoitojen kuluihin ei myönnetä toimeentulotukea. Pelkkää hierontaa ei katsota välttämättömäksi terveydenhuoltomenoksi, joten sen kustannuksiin ei myönnetä toimeentulotukea. Kun asiakkaalla on julkisen terveydenhuollon lääkärin lähete fysikaaliseen hoitoon, annetaan hänelle maksusitoumus hyvinvointipalveluiden sopimusliikkeeseen. Toimeentulotukea myönnetään kohtuullisiin, välttämättömän hoidon kustannuksiin, joten asiakkaan on tarvittaessa esitettävä lääkärinlausunto hoidon tarpeellisuudesta. Edellä mainituista syistä toimeentulotuki on haettava ennen hoidon aloittamista Silmälasit Silmälääkärin tai optikon määräämien silmälasien hankintakustannuksiin voidaan myöntää toimeentulotukea asiakkaalle, jolla on toimeentulotukioikeus. Pääsääntöisesti myönnetään maksusitoumus hyvinvointipalveluiden sopimusliikkeeseen. Tästä syystä toimeentulotukea tulee hakea ennen silmälasien ostamista. Sopimusliikkeessä optikko tekee ilmaiseksi näöntarkastuksen ja antaa asiakkaalle silmälasimääräyksen ja kustannusarvion silmälaseista. Asiakas toimittaa kustannusarvion toimeentulotukihakemusta käsittelevään yksikköön, josta toimeentulotukipäätöksen tekijä lähettää maksusitoumuksen sopimusliikkeeseen. Mikäli optikko ohjaa asiakkaan silmälääkärille, ovat silmälääkärikulut toimeentulotuessa hyväksyttäviä menoja sairausvakuutuslain mukaisen korvauksen vähentämisen jälkeen jäävän omavastuuosuuden osalta. Jos asiakas on hankkinut silmälasit itse ja hakee niihin jälkikäteen toimeentulotukea, laskelmassa hyväksytään menoksi korkeintaan sopimusliikkeen mukaiset hinnat. Tällöin asi- 15\n17 akkaan silmälasimääräyksestä ja ostokuitista on pystyttävä erittelemään kehyksen hinta sekä linssien vahvuudet ja hinta. Piilolinssien hankkimisesta aiheutuvat kustannukset hyväksytään toimeentulotukeen oikeuttaviksi menoiksi ainoastaan, jos asiakkaalla on niihin lääkärin määräys. Piilolinssien hoitonesteet sisältyvät toimeentulotuen perusosaan, eikä niihin myönnetä erikseen toimeentulotukea Hammashoito Asiakkaan tulee käyttää ensisijaisesti julkisen terveydenhuollon palveluja; pääsääntöisesti kunnallista hammashoitoa ja yliopistojen opiskelijat Ylioppilaiden terveydenhoitosäätiön (YTHS) hammashoitoa. Kaupunki tuottaa itse osan hammashoitopalveluista, osa hankitaan ostopalveluina. Lasku potilaalle on sama riippumatta hoitopaikasta. Kustannusarviota ei tarvitse esittää, koska kaupungin antamaan hammashoitoon ei anneta maksusitoumusta. Asiakas maksaa laskun itse ja se hyväksytään toimeentulotukilaskelmassa menoksi Yksityisen hammashoidon kustannukset eivät ole pääsääntöisesti toimeentulotukeen oikeuttavia menoja. Hammastekniset kustannukset Toimeentulotukiasiakkaalle, joka on ohjattu kaupungin hammashoidosta yksityiseen hammastekniseen laboratorioon, myönnetään maksusitoumus hammastekniseen työhön. Toimeentulotukiasiakkaan tulee toimittaa hoidosta kustannusarvio, jonka perusteella toimeentulotukipäätös ja maksusitoumus tehdään. 7 TÄYDENTÄVÄ TOIMEENTULOTUKI Täydentävää toimeentulotukea myönnettäessä otetaan huomioon tarpeellisen suuruisina erityismenot, joita ovat: - lasten päivähoitomenot - muut kuin perustoimeentulotukeen sisältyvät asumisesta aiheutuvat menot - henkilön tai perheen erityisistä tarpeista tai olosuhteista johtuvat, toimeentulon turvaamiseksi tai itsenäisen suoriutumisen edistämiseksi tarpeellisiksi harkitut menot. 7.1 Lasten päivähoitomenot ja koululaisten aamu- ja iltapäivätoiminnan maksut Pääsääntöisesti tulee käyttää kunnan järjestämiä päivähoitopalveluita. Yksityisestä päivähoitopalvelusta aiheutuvat menot voidaan toimeentulotuessa ottaa huomioon vain poikkeuksellisesti, esimerkiksi jos lapsi tarvitsee sellaista hoitoa, jota ei ole saatavissa kunnan järjestämänä. Lasten päivähoitomenot ovat toimeentulotuessa huomioon otettavia menoja. Koska päivähoitomaksun alentaminen on ensisijainen keino toimeentulotukeen nähden, tulee toimeentulotuen tarpeessa olevien perheiden hakea tulevan hoitomaksun perimättä jättämistä tai 16\n18 alentamista silloin, kun lapsi on kunnallisessa päivähoidossa tai koululaisille järjestetyssä aamu- ja iltapäivätoiminnassa. Myös yksityisestä päivähoidosta perheelle aiheutuvat menot voidaan ottaa erityistilanteissa huomioon toimeentulotuen tarvetta arvioitaessa. Tällöin otetaan tuen tarvetta vähentävänä tekijänä huomioon lasten kotihoidon tuesta ja yksityisen hoidon tuesta annetun lain (1996/1128) mukainen tuki. Jos toimeentulotuen tarve on pitkäaikaista, tulee selvittää perheen mahdollisuus kunnan järjestämään päivähoitoon. 7.2 Muut kuin perustoimentulotukeen sisältyvät asumisesta aiheutuvat menot Takuuvuokra/vakuusmaksu Vakuusmaksu voidaan ottaa huomioon toimeentulotuessa, mikäli muutto on välttämätön. Perusteltuja syitä muuttoon ovat: asiakas on asunnoton, perheen koko muuttuu, kyseessä on aikaisempaa edullisempi, toimeentulotuessa huomioon otettavien kohtuullisten asumismenojen mukainen asunto tai asiakkaan tilanne muuten oleellisesti muuttuu. Toiselle paikkakunnalle muutettaessa vakuusmaksu voidaan ottaa huomioon, mikäli tiedossa on muu kuin lyhytaikainen työpaikka tai opiskelupaikka. Toimeentulotukioikeutta arvioitaessa voidaan ottaa huomioon myös muut erityiset perhe- tai sosiaaliset syyt. Tampereella voidaan pääsääntöisesti hyväksyä 1 kuukauden vuokraa vastaava vakuus, jos asumiskustannukset ovat perheen olosuhteet huomioon ottaen kohtuulliset ja asunnon vaihtaminen tai muutto on perusteltu (Terveyttä ja toimintakykyä edistävien palvelujen lautakunnan toimeentulotukea koskevat soveltamisohjeet). Myönnettäessä toimeentulotukea vuokravakuuteen vakuusmaksu myönnetään pääsääntöisesti maksusitoumuksena. Rahana vakuus maksetaan vain poikkeustapauksissa. Toimeentulotuki vakuusmaksuun tulisi hakea ennen vuokrasopimuksen allekirjoittamista, ettei tuen hakija joudu taloudellisesti vaikeaan tilanteeseen, jos perusteita vakuusmaksun myöntämiselle ei ole. Itsenäistyville, vanhempien luota pois muuttaville nuorille ei pääsääntöisesti myönnetä vuokravakuutta, koska nuoren asuminen on kuitenkin turvattu kotona. Vakuuden myöntäminen harkitaan tapauskohtaisesti. Vakuusmaksusta aiheutuvat kustannukset otetaan pääsääntöisesti huomioon siinä kunnassa, jossa oleskeltaessa kustannukset erääntyvät maksettavaksi. Näin ollen vuokravakuuteen tulee hakea toimeentulotukea lähtökunnasta, jos vakuuden erääntymispäivä on ollut ennen uuteen kuntaan muuttoa. Jos vakuusmaksu erääntyy maksettavaksi muuttamisen jälkeen, haetaan toimeentulotukea uudesta kunnasta. Vuokravakuutta ei pääsääntöisesti voida myöntää sellaiseen asuntoon, jonka asumiskustannukset ovat enemmän kuin lautakunnan ohjeissa ilmoitetut kohtuulliset asumiskustannukset. Välityspalkkio Laki kiinteistöjen ja vuokrahuoneistojen välityksestä (1074/2000) 20 määrittelee, että välityspalkkio voidaan periä vain toimeksiantajalta. Näin ollen välityspalkkio ei automaattisesti tule vuokralaisen maksettavaksi eikä sitä voida pitää välttämättömänä toimeentulotukeen oikeuttavana menona. 17\n19 Muuttokustannukset Toimeentulotukea myönnetään kohtuullisiin muuttokuluihin esitettyjen maksutositteiden perusteella silloin, kun muutto on perusteltu. Tuki myönnetään samoin perustein kuin vakuusmaksuun. Tarvittaessa voidaan myöntää maksusitoumus kaupungin sopimusliikkeeseen. Tällöin asiakkaan tulee neuvotella asiasta etukäteen. Muutosta aiheutuvat kustannukset otetaan pääsääntöisesti huomioon siinä kunnassa, jossa oleskeltaessa kustannukset erääntyvät maksettaviksi. 7.3 Erityisistä tarpeista ja olosuhteista johtuvat menot Toimeentulotukilain 7 c :n 1 momentin 3 kohdan mukaan voidaan tukea myönnettäessä ottaa huomioon henkilön tai perheen erityisistä tarpeista tai olosuhteista johtuvia, toimeentulon turvaamiseksi ja itsenäisen suoriutumisen edistämiseksi tarpeellisiksi katsottavia menoja. Henkilön tai perheen erityisenä tarpeena tai olosuhteena voidaan pitää esimerkiksi pitkäaikaista toimeentulotuen saamista, pitkäaikaista tai vaikeaa sairautta sekä lasten harrastustoimintaan liittyviä erityisiä tarpeita Lapsen tapaamisesta aiheutuvat menot Lapsen oikeus pitää yhteyttä siihen vanhempaansa, jonka luona hän ei asu, on turvattu lailla lapsen huollosta ja tapaamisoikeudesta (361/1983). Lapsen oikeus tavata vanhempiaan tulee turvata tarvittaessa myöntämällä tarkoitusta varten toimeentulotukea. Tukea tapaamisiin myönnetään tavallisesti sen mukaan kuin kuluista on vanhempien kesken sosiaalilautakunnan vahvistamalla sopimuksella sovittu tai tuomioistuimen päätöksellä määrätty. Asiakkaan on esitettävä kulujen syntymisestä selvitys, ainahan tapaamiset eivät toteudu sovitulla tai määrätyllä tavalla. Lapsella tarkoitetaan lapsen huollosta ja tapaamisoikeudesta annetussa laissa alle 18-vuotiasta lasta, joten täysi-ikäisen lapsen tapaamisesta aiheutuvat kulut eivät ole toimeentulotukeen oikeuttavia. Kun toimeentulotukea myönnetään lapsen tapaamisesta aiheutuviin kustannuksiin, on järjestämisvastuussa toimeentulotukilain 14 :n mukaisesti se kunta, jossa tapaamiseen oikeutettu vanhempi vakinaisesti oleskelee. Päätettäessä toimeentulotuen myöntämisestä lapsen tapaamisesta ja luonapidosta aiheutuneisiin kuluihin, asiakkaan on aina esitettävä voimassa oleva tapaamissopimus tai oikeuden päätös, koska tukea myönnetään, kuten edellä on mainittu, tavallisesti sen mukaan mitä sopimuksella on sovittu tai oikeuden päätöksellä on määrätty. Myös elatussopimus tulee esittää. Jokaisen hakemuksen liitteenä on esitettävä lisäksi lasten tapaamisesta selvitys, jonka lapsen lähivanhempi on allekirjoituksellaan vahvistanut. Etävanhemman tavatessa lastaan, joka ei asu hänen luonaan, hänelle hyväksytään toimeentulotuessa menoksi lapsen iän mukainen perusosa tapaamispäiviltä, kuitenkin vain täysiltä vuorokausilta. Tämän vuoksi esimerkiksi viikolla lapsen koulun tai päiväkodin jälkeen tapahtuvasta iltapäivätapaamisesta aiheutuvia kuluja ei hyväksytä menoksi toimeentulotuessa. 18\n20 Jos tapaaminen on sovittu joka toinen viikonloppu perjantaista klo 18.00:sta sunnuntaihin klo 18.00, hyväksytään kuukaudessa menoksi 2 x 2 vuorokauden perusosa. Mikäli lastaan enemmän kuin 2 x 2 vuorokautta kuukaudessa tapaava etävanhempi hakee tapaamiskuluihin toimeentulotukea, on tapaamisen perustuttava vanhempien väliseen vahvistettuun sopimukseen tai tuomioistuimen antamaan päätökseen. Jos tapaamissopimusta ei ole tehty, hyväksytään menoksi todistetusti toteutuneiden tapaamisten kulut enintään neljältä vuorokaudelta kuukaudessa. Lomien ajalta otetaan huomioon tapaamisesta aiheutuvia kuluja enintään kolmelta viikolta (yleensä viikkoa) vuodessa. Tapaamisesta aiheutuneet kohtuulliset matkakustannukset hyväksytään menoksi tapaavalle vanhemmalle, jos hän on ne tosiasiallisesti maksanut. Mikäli tapaamissopimuksessa on sovittu tai oikeuden päätöksessä määrätty kustannusten maksamisesta tai niiden jakamisesta, kustannukset hyväksytään menoksi sopimuksen tai päätöksen mukaisesti. Matkakustannusten on oltava todellisia ja niiden syntymisestä on esitettävä selvitys tai kuitit Lasten harrastusmenot Lasten harrastusmenot ovat lasten perusosalla katettavia menoja. Perusosaan sisältyviin menoihin ei pääsääntöisesti myönnetä erikseen toimeentulotukea. Lasten harrastusmenoihin voidaan kuitenkin myöntää täydentävää toimeentulotukea, mikäli se arvioidaan henkilön tai perheen erityisten olosuhteiden tai tarpeiden perusteella tarpeelliseksi. Tukea voidaan myöntää esimerkiksi silloin, kun harrastuksessa tarvittavien välineiden hankkiminen tai siitä aiheutuvien muiden kustannusten maksaminen ei ole perusosan puitteissa mahdollista. Jos perhe on saanut pitkään toimeentulotukea, voidaan lasten harrastusmenoja tukea enintään 250 eurolla/lapsi/vuosi Tampereen kaupungin toimeentulotukea koskevien soveltamisohjeiden mukaisesti ( ). Menoista on esitettävä maksukuitti. Soveltamisohjeissa lapsen harrastusmenojen tukemiseen mainittu enimmäismäärä lasta kohti vuodessa ei kuitenkaan tarkoita, että lapsen harrastusmenoihin tulisi myöntää vähintään mainittu määrä. Viranhaltija voi päätöstä tehdessään harkintansa mukaan katsoa vain osan lapsen harrastusmenoista täydentävään toimeentulotukeen oikeuttaviksi harrastusmenoiksi. Alle kouluikäisten harrastusmenot sisältyvät perusosaan, joten niihin ei erikseen myönnetä toimeentulotukea Välttämättömät lasten tarvikkeet Toimeentulotuessa voidaan hyväksyä menoksi lasten välttämättömien tarvikkeiden kohtuullisia kustannuksia. Tuen myöntäminen perustuu yksilökohtaiseen harkintaan. Lastenvaunuihin ja rattaisiin myönnetään pääsääntöisesti toimeentulotukea vain yhden kerran, ensimmäiselle lapselle. Lisäksi toimeentulotukea voidaan myöntää lasten sänkyyn, turvaistuimeen, suksiin ja polkupyörään. Syöttötuolia, babysitteriä ja kantokoria ei katsota toimeentulotukeen oikeuttaviksi menoiksi. 19


Top Gear -juontaja Jeremy Clarkson ampuisi kaikki lakkoilijat - BBC pyytää anteeksi - Viihde - Ilta-Sanomat\nTop Gear -juontaja ampuisi kaikki lakkoilijat - BBC pyytää anteeksi\nJeremy Clarksonin sanat aiheuttivat myrskyn.\nJulkaistu: 1.12.2011 10:20\nTop Gear -juontaja Jeremy Clarkson on sanonut suoran mielipiteensä lakkoilijoista. BBC on joutunut pyytämään anteeksi Clarksonin sanoja.\nTop Gearin juontaja Jeremy Clarkson http://www.iltasanomat.fi/haku/?search-term=Jeremy%20Clarksonkertoi kantansa eilen Isossa-Britanniassa järjestettyyn julkisen sektorin lakkoon. Lakossa oli mukana kaksi miljoonaa työntekijää ja se oli suurin 30 vuoteen.\nJeremy Clarkson oli eilen vieraana BBC:n The One Show'ssa.\nHän latasi tiukan kantansa lakkoiluun.\n- Ampuisin heidät kaikki. Veisin heidät ulos ja teloittaisin heidät perheensä edessä, Clarkson kommentoi.\n- Tarkoitan, että miten he kehtaavatkaan lakkoilla, kun heillä on tiedossa kultareunaiset eläkkeet, kun taas me muut joudumme työskentelemään elääkseemme.\nClarksonin kommentit aiheuttivat myrskyn Twitterissä. Niitä paheksuivat tuohtuneiden katsojien kanssa julkkiksista muun muassa talk show -juontaja Piers Morgan http://www.iltasanomat.fi/haku/?search-term=Piers%20Morganja kirjailija Tony Parsonshttp://www.iltasanomat.fi/haku/?search-term=Tony%20Parsons.\nClarksonin kommentteja pyydettiin anteeksi The One Show'n lopussa, kertoo BBC:n tiedottaja Sky Newsille.


Sateen jatkuessa varasuunnitelma käyttöön.\nMikäli sää jatkuu sateisena sunnuntain ensimmäiseen kilpailuun saakka, otetaan Turkian pysäköinnin osalta käyttöön vaihtoehtoinen suunnitelma. Kilpailukeskuksen ja pysäköinnin pellot ovat kyllä kovia, useita vuosia heinällä olleita savipeltoja, mutta Jukolan Viesti Lappeenrannassa opetti varautumaan.\nPeltoparkin vaihtoehtona on tienvarsipysäköinti suljetulla tieosuudella ja etäparkki Pyhällön koulun pihassa (etäisyys kilpailukeskuksesta 3.5 km). Kävelymatkaa uusilta pysäköintialueilta kertyy korkeintaan 1.1 km. Pyhällön koulun etäparkista kulkee nonstop bussi, jonka pysäkiltä on kävelymatkaa kisakeskukseen kilometri hiekkatietä pitkin.\nKutsuvieras-, media-, inva- ja lastenvaunupysäköinnistä on kilpailukeskukseen kävelymatkaa 400 m hiekkatietä pitkin.\nSeuratkaa siis opastuksia Pyhällössä valtatieltä 26 ja edelleen toimitsijoiden ohjeita pysäköintiin!\nPysäköintiliput ostetaan kilpailukeskuksen infosta ja ne tarkistetaan pysäköinnistä poistuttaessa. Mikäli poistuttaessa autossa ei ole pysäköintilippua, voi pysäköinninvalvojilta lunastaa päivälipun vain tasarahalla tuplahintaan (20,00 €).\nTwiittejä käyttäjältä @Fin5_2016


20.12. Valioliiga: Tottenham-Leicester & Man Utd-Leeds - Ilmaiset Vedot\n20.12. Valioliiga: Tottenham-Leicester & Man Utd-Leeds\nMan Utd-Leeds O3.5\nValioliigassa pelataan sunnuntaina mielenkiintoisia matseja, joista nostamme esiin kaksi kelpo pelikohdetta. Manchester Unitedin ja Leedsin kohtaaminen on etenkin ennakkoon todella herkullinen!\nTottenham-Leicester (klo 16:15)\nKotijoukkue Tottenham tulee sunnuntain matsiin varmasti sisuuntuneena. Mourinhon joukot pelasivat viikolla kärkimatsin Liverpoolia vastaan ja hävisivät sen 90. minuutin maalilla. Spurs puolusti tiukasti ja oli lähellä napata arvokkaan pisteen.\nPool-tappio tarkoitti myös pitkän tappiottoman putken katkeamista. Tottenham ehti pelata 10 matsia kaikki kilpailut mukaan luettuna ilman yhtään selkäsaunaa. Kokonaisuutena Spurs on hävinnyt vain 2/22 edellisestä ottelusta. Paikka Valioliigan kärjessä ei ole tullut vahingossa.\nVierailija Leicester kärsi myös tappion viikkopelissä. Ketut taipuivat kotiottelussa Evertonia vastaan tylysti tappioon maalein 0-2. Tätä ennen Leicester ehti ottaa kolme voittoa helpoista otteluista Sheffield Unitedia, AEK Ateenaa sekä Brightonia vastaan.\nLeicester on Everton-tappiosta huolimatta komeasti sarjan 4. sijalla. Ketut kuuluvat ehdottomasti mukaan CL-paikkojen taisteluun myös tällä kaudella. Joukkueen menoa ovat hidastaneet myös useat loukkaantumiset, mutta tilanne alkaa pikkuhiljaa helpottaa myös siltä osin.\nBrendan Rodgersin Leicester on vahva joukkue, siitä ei pääse mihinkään. Tottenham on kuitenkin vahvempi melko selkeällä marginaalilla. Mourinho on saanut viritettyä joukkonsa erinomaiseen iskuun ja löytänyt kauden mittaan oikean permanentin avauskokoonpanoon.\nMeidän mielestämme Tottenham ansaitsee Leicesterin isäntänä yli 50 % suosikkiaseman. Vierailta on lisäksi yhä sivussa viisi kelvollista puolustajaa (Evans, Soyuncu, Pereira, Castagne, Amartey). Pelataan Tottenhamin voittoa n 2,15 kertoimella. Todennäköisyysarvio tapahtumalle on 52 %.\nManchester United-Leeds (klo 18:30)\nKotijoukkue Manchester United on toipunut hyvin katkerasta Mestarien liigan tappiosta Leipzigissa, joka pudotti seuran ulos playoffs-matseista. Viikko sitten United kairasi 0-0-tasapelin Cityä vastaan ja viikolla joukkue otti tärkeän 2-3-vierasvoiton Sheffield Unitedista.\nSolskjaerin asemaa on kritisoitu kauden mittaan, mutta United tekee kyllä tulosta Valioliigassa juuri nyt. Kuusi ottelua on pelattu saldolla 5-1-0, jossa ainoa tasapelikin oli erinomainen suoritus sarjan vahvinta joukkuetta (Man City) vastaan. Paul Pogba näyttää myös heränneen viime aikoina!\nVierailija Leeds otti puolestaan viikolla kunnon murskavoiton. Newcastle kaatui kotikentällä komeasti maalein 5-2. Kyseessä oli henkisesti tärkeä voitto parin tappiopelin jälkeen. Tätä ennen Leeds taipui West Hamille 1-2 ja Chelsealle 1-3.\nSarjanousija on ollut tällä kaudella juuri niin viihdyttävä, kun moni analyytikko uskalsi ennustaa. Leedsin peleissä on nähty hurjat määrät maalipaikkoja koko kauden. Myös alle kolmeen maaliin jääneet ottelut ovat olleet tilanteiden valossa hyvin runsasmaalisia.\nManchester Unitedin matsit ovat olleet myös erittäin vauhdikkaita; peräti 8/12 kauden liigapelistä on päättynyt yli 3,5 maalin tulokseen. Leedsin saldo on 6/13 tällä mittarilla. Molempia yhdistää epävarma puolustuspeli ja runsas maalipaikkojen luominen.\nVaikka totals-linjat on nostettu korkealle, me näemme silti valueta ottelun maalimäärissä. Betsataan yli 3,5 maalia in 2,15 kertoimella. Todennäköisyysarvio tapahtumalle on 53 %.


Miltä sinun suosikkijoululaulusi näyttää? Rakenna se Minecraftissa!\nKilpailutöiden arvostelussa katsotaan laulun tunnistettavuutta, luovuutta ja kekseliäisyyttä käyttää Minecraftin mahdollisuuksia rakentelussa.\nJuryn valitsema voittaja saa mukavia Minecraft-aiheisia palkintoja. Kaikkien osallistuneiden kesken arvotaan Minecraft-esineistöä. Kilpailuun osallistutaan rakentamalla Fisucraftissa tai yksinpelissä jonkun joululaulun mukainen teos, jossa tyyli on vapaa. Kuuntele suosikkijoululaulusi, mieti miten sen ilmaisisi Minecraft-rakentelulla ja ala hommiin.\nKilpailutöitä voi fisucraftissa rakentaa Joulumaahan: /warp joulumaa.\nFisucraft toimii Minecraft Java -versiolla (vain Mac ja PC). Minecraftin version tulee olla 1.15.2 päästäksesi Fisucraftin serverille osoitteessa pelaa.fisucraft.fi\nPelin version voi vaihtaa pelin laucherissa ennen liittymistä moninpeliin. Kun olet päässyt Fisucraftiin, jsiirrä itsesi /warp adventtikilpailu2020 komennolla (paina T ja kirjoita komento) kilpailualueelle. Varaa itsellesi oma blokki ja ala rakentaa.\nKun työsi on valmis, ota siitä kuvakaappaus (paina F2). Lähetä kuva kilpailuun yhteystietojen kanssa. Kilpailu alkaa 29.11.2020 ja päättyy 24.12.2020 klo 12, johon mennessä tulee lähettää teoksesta kuvakaappaus ja tekijän tiedoilla sähköpostilla osoitteeseen adventtikilpailu2020@fisucraft.fi\nKilpailutöitä voidaan julkaista Fisucraftin ja Jouluradion sivuilla ja somessa.\nJoululauluja voit kuunnella netistä Jouluradion sivuilta: www.jouluradio.fi


Pimpula, Passo ja Pondi - elämää labradorien kanssa: Labradorien Derby\nKäytiin sit osallistumassa Pimpulan kanssa lauantaina 2.8.2014 Pohjassa, Kisakeskuksen alueella järjestettyyn Labradorinnoutajien Derbyyn. Koe on luonteeltaan WT-tyyppinen, joka sisältää 4 rastia. Samassa yhdeydessä ratkotaan myös Labradorien Mestaruus, jonka tehtävät vastaavat VOI-tason WT-tehtäviä, ollen joiltain osin jopa vaikeampia.\n1. Rasti oli tavallinen ykkösmarkkeeraus metsässä, jossa lähetyspaikka oli rinteessä ja haku kohdistui alas. Dami heitetiin kaatuneen puun taakse, jossa katsottiin sitä kiertääkö koira puun vai meneekö yli tai ali. Pimpula karkasi lähetyksessä. Tuomari sanoi, että hän antaa luvan, kun voi lähettää ja kun hän sanoi "number eight" (joka oli siis starttinumeromme), niin Pim lähti. Se siis nollasi liikkeen. Muutoin nouto oli hyvä ja suoraviivainen, tosin palautus putosi taas maahan. Eipä se mua enää harmittanut, kun tiesin, että nollaksi se meni kuitenkin. Olen kuitenkin tyytyväinen koiraan, koska se ei panikoitunut toisista koirista alkupuhuttelussa eikä odottelukaan ollut ihan ylivoimaisen vaikeaa. Treeneistä on siis selkeesti ollut hyötyä. :) RASTIN TULOS 0/20 p. Tuomarina oli unkarilainen Csaba Karai.\n2. Rasti oli pellolla yhden koiran walk-up, josta ykkösmarkkeeraus koiran vasemmalle puolelle, kuitenkin niin, että välissä oli pieni kumpare. Dami siis putosi kumpareen taakse. Seuraaminen oli vähän ongelmallista, jouduin vähän juttelemaan koiralle, josta tuomari mainitsi ja se kyllä näki damin pudotuksen, mutta ei ihan tarkkaan markkeerannut sitä eli haulla nosti sen damin. Palautti käteen, kun muistin niiata. :) Olen kuitenkin tähänkin suoritukseen oikein tyytyväinen, koska ei olla walk-uppia treenattu ja kuitenkin dami nousi ylös! RASTIN TULOS 11/20 p. Tuomarina oli tanskalainen Jan Lorenzen.\nKakkosrastin odotuspaikalla oli Pimpulan sisko Zili ja sain hienon kuvan niistä.\n3. Rasti oli ohjaustehtävä häiriömarkkeerauksella. Siinä siis heitettiin ampumisen kera häiriömarkkeeraus oikealle. Sen jälkeen tuli vasemmalle ampuminen suuntaan, jossa oli ohjausdami. Pimpula taas vähän paineistui siinä lähetyskohdassa. Markkeeraus jäi selvästi sen mieleen ja se ei oikeestaan nähnyt lainkaan sitä ohjauksen ampumista. Paikkaa korjattuani se kuitenkin lähti suoraan eteen kohti sitä ohjausdamia. Sitten muutama metri ennen paikkaa se kaartoi vauhdissa kohti markkeerausdamia, jolloin pysäytin sen pillillä. Se ei kuitenkaan vastannut pilliin heti, joten sen ohjaaminen damille olisi ollut siitä pysähtymiskohdasta aivan liian vaikeaa meille. Käskin sen siis pois sieltä kokonaan. Olen kuitenkin tyytyväinen suoritukseen kokonaisuutena, vaikkakin totean, että treenattavaa riittää ihan kivasti tulevalle talvelle. ;) Ainakin jos haluaa jatkaa WT-kokeissa ensi vuonna. RASTIN TULOS 0/20 p. Tuomarina oli unkarilainen Oliver Kiraly.\n4. Rasti oli pitkä ykkösmarkeeraus, jossa koiran piti ensin juosta alamäkeen ja sitten laakson toiselle puolelle ylämäkeen. Ampuja oli alamäessä ja heitto tuli tavallaan ampujan yläpuolelle. Lisäksi heittäjä liikkui sivusuunnassa poispäin damista. Aika monelle koiralle tämä oli vaikea tehtävä. Mutta niin vaan Pimpelipom teki täyden kympin suorituksen juoksemalla suoraan damille ja dami suussa takasin mun luo. Palautuskin onnistui ja tuomari sanoi "excellent dog and excellent work". Tämä kruunasi kaiken ja en voisi olla tyytyväisempi suoritukseemme. Ihana Pimpula ❤ RASTIN TULOS 20/20p. Tuomarina oli tanskalainen Danny Frazer.\nVielä illallakin kun odottelin juhlaillallisen alkua oli näin lämmintä:\nDerbyn tuloksia joillekin koirakoille, jotka eivät jatkaneet finaaliin:\nJuhlistin osallistumistamme pienellä kuohuviinillä juhlaillallisella.\nOli kyllä mahtava kokemus osallistua! :) En voi sanoa, että ensi vuonna uudestaan, koska Derby on avoin alle 2-vuotiaille koirille, jotka eivät ole aiemmin osallistuneet Derbyyn. Mestaruus on ainakin tällä kokemuksella aivan liian vaikea meille, mutta katsotaan sitä sitten vuoden kuluttua. Olisihan se hieno jatkaa Derbystä Mestaruuteen.\nLähettänyt HelgaOS klo 11.50


71,5 m² Rosendalinkuja 5, 01520 Vantaa Kerrostalo 3h myynnissä - Oikotie 15763844\nMyytävät asunnot Vantaa Tammisto Rosendalinkuja 5, 01520 Vantaa\nRosendalinkuja 5, Tammisto, Vantaa3h, kk, s, lasitettu parveke\nSuurella lasitetulla parvekkeella varustettu neljännen kerroksen kolmio viihtyisällä Tammiston alueella etsii uusia asukkaita. Tästä kodista löytyy myös ilmalämpöpumppu. Asunto sijaitsee upeiden ulkoilu- ja lenkkeilymaastojen läheisyydessä Vantaanjoen kupeessa. Tuusulanväylä ja lentokenttä mahdollistavat helpon kulkemisen niin pääkaupunkiseudulle kuin maailmallekin. Lähellä Tammiston sekä Jumbo-Flamingon kattavat palvelut. Tervetuloa tutustumaan - tässä kodissa viihdyt varmasti!\n2kk kaupanteosta / sop mukaan.\nJääkaappi/pakastin, astianpesukone, astianpesukoneliitäntä, keraaminen liesi, uuni, kaapistot, liesituuletin hormiin\nKylpyhuone, suihku, peilit, allaskaappi,, pesukoneliitäntä, lattialämmitys, kiinteät valaisimet, sähkösauna\nLukitusjärjestelmän päivitys 2020\nHiekkapihan asfaltointi 2012, julkisivun rappauskorjaus 2016, suursiivous sekä kolhukorjaus 2018, pensasistutukset 2018, ikkunoiden karmien pettäneiden liimausten ja sisempien puitteiden irtoamisten korjauksia 2019, ilmanvaihtokanavien nuohous 2020.\nKartanonkosken koulu (etäisyys n. 1.8 km), Vantaan kansainvälinen koulu (etäisyys n. 2.2 km), Tammiston päiväkoti (etäisyys n. 0.7 km), Kartanonkosken päiväkoti (etäisyys n. 1.7 km), K-Citymarket Vantaan Tammmisto (etäisyys n. 0.9 km), Lidl Tammisto (etäisyys n. 0.95 km), Kauppakeskus Jumbo-Flamingo (etäisyys n. 2.8 km)\nYhtiökokouksessa 1.6.2020 päätettiin, että taloyhtiön asuntojen ulko-ovien lukot sekä yleisten tilojen lukot sarjoitetaan iloq S10 sarjaan. Osakkeenomistajille toimitetaan 3 avainta huoneistonsa uuteen lukkoon. Lukituksen uusimisen kustannus on 23743,46 euroa. Tähän huoneistoon kohdistuva kustannus lukkojen uusimisesta on noin 600 euroa. . 2010 yhtiökokous on päättänyt, että osakkaat voivat asentaa parvekkeelleen ilmalämpöpumpun noudattaen rakennusviraston määräyksiä ja ohjeita. Muutostyöilmoitus, tehtävän suorittaja ja tiedot laitteesta on tehtävä isännöitsijälle muutostyöilmoituksen yhteydessä. Kustannuksista vastaa huoneiston omistaja. Parvekelasitusten ja ilmalämpöpumpun tai muiden huoneistoon asennettujen perustasosta poikkeavien laitteiden osalta korjaus-, huolto-, kunnossapito-, vahinko- ja muu vastuu on huoneiston omistajalla..\nAsunto Oy Vantaan Tammiston Jokitörmä\nLinja-autopysäkki: Säterinkatu (etäisyys n. 0.4 km)\nautotallipaikkoja: 39, lisätietoa: Yhtiö omistaa Kiinteistö Oy Tammisto pysäköinti -nimisen yhtiön A-sarjan osakkeet 78-89 ja 119-145 yhteensä 39 kpl.\nHissi, irtaimistovarasto, kaksi ulkoiluvälinevarastoa, kuivaushuone, lastenvaunuvarasto, varasto/askarteluhuone. Kaapeli-TV.\nSälekaihtimet, parvekkeen rullaverhot, parvekkeen verhojärjestelmä, ilmalämpöpumppu


Ristirock 2013 – Mahtavaa musiikkia, hyvää sanomaa - Tampereen seurakuntayhtymä\nEtusivu : Kirkko Tampereella : Uutiset ja media : Uutisarkisto : Uutisarkisto 2013\nRistirock 2013 – Mahtavaa musiikkia, hyvää sanomaa\nLauantaina 24.8.2013 järjestettävän Ristirockin musiikkikattaus on tänä vuonna vailla vertaa. Legendaarisen Tullikamarin Pakkahuoneen lavan valtaa muun muassa Saraste, Pastorit ja ruotsalainen Like Torches.\nTERA. Kuva Lasse Niskala\nKristillisestä musiikista päästään nauttimaan niin rockin, räpin kuin popin muodoissa. Tilaisuus on kaikille avoin.\nTänä vuonna Ristirock palaa juurilleen, kun tapahtuma järjestetään monien vuosien jälkeen taas Pakkahuoneella. Päiväkonsertti alkaa kello 14.00 ja avaus tapahtuu Serafiel:n indie/rock tyyliin. Aamupäivän musakattaukseen kuuluu myös räppäävät Pastorit ja ruotsalainen poprock yhtye Like Torches. Puheesta vastaa musiikin monitaituri Anton Laurila ja iltapäivän päättää gospeltaituri The Rain, jonka jälkeen yleisö ohjataan Tuomiokirkkoon messuun. Kello 18 alkavan messun liturgina toimii nuorisopastori Pasi Hakkarainen.\nPakkahuoneen ovet aukeavat taas kello 20.00 ja musiikkielämyksiä iltavuorossa tarjoaa energinen Saraste, R&B -vaikutteinen kanteletaituri Ida Elina, kokkolalainen rockbändi Great Wide North sekä melodinen Olli Helenius Band. Myös Manse-rock mestari TERA nousee lavalle ja julkaisee samalla myös kolmannen studioalbuminsa. Tapahtuman juontajana toimii Liisa Ruusukallio.\nNuorisomuusikko Peter Joukainen työskentelee nyt ensimmäistä kertaa Ristirockin vastaavana ja hän saa jatkaa jo 30.kertaa järjestettävän Ristirockin perinnettä.\n– En ole koskaan aikaisemmin järjestänyt näin isoa tapahtumaa, joten kokonaisuus on sisältänyt paljon uuden opettelua, naurahtaa Joukainen. Esiintymislavat eivät kuitenkaan ole Joukaiselle itselle vieraita. Kaksi levyä julkaissut nuorisomuusikko suuntaakin innolla uusiin haasteisiin.\n– Parasta Ristirockin järjestämisessä on ollut se, että saa olla tekemisissä monen eri alan ammattilaisen kanssa. On motivoivaa ajatella tekevänsä jotain, jonka avulla monet nuoret saavat kuulla mahtavaa musiikkia ja hyvää sanomaa, summaa Joukainen.\nKävijäodote Ristirockin suhteen on positiivinen. Päihteetön ja ikärajaton tapahtuma on kerännyt aikaisempinakin vuosina paljon innokkaita kävijöitä. Suurin ryhmä ovat rippikoululaiset.\n– Haastavinta on varmaan stressailu siitä, mahtaako paikalle tulla yleisöä. Monet isot ja pienemmätkin gospel-tapahtumat ovat olleet viime vuosina vaikeuksissa laskeneiden kävijämäärien suhteen. Ihmiset eivät enää itsestään selvästi lähde tapahtumiin, kun tarjontaa on niin paljon. Elävä musiikki ei ole enää sellainen "juttu" kuin se oli Ristirockin ensimmäisenä vuonna 1983. Uskon kuitenkin, että hyvin tehdyille kristillisille tapahtumille, joissa ihmiset voivat kokea yhteyttä toisiinsa ja saada vahvistusta uskolleen, on edelleen tilausta, pohtii Joukainen.\nTuttua ja uutta, yllättävää ja varmaa\nEsiintyjistä löytyy vanhoja konkareita ja uusien tuulien edustajia. Ristirock on hyvä tilaisuus laajentaa näkemystään kristillisestä musiikista ja sen eri genreistä.\n– Olen aika innoissani tämän vuoden esiintyjäkattauksesta. Ajatuksenamme oli saada tapahtumaan sekä monille tuttuja takuuvarmoja esiintyjiä, kuten TERA ja The Rain, että uudempia vähemmän nimekkäitä mutta hyvässä iskussa olevia bändejä ja artisteja. Luulenkin, että jokaiselle paikallaolijalle ainakin joku esiintyjä on uusi iloisesti yllättävä tuttavuus. Itse odotan erityisesti Pastorit-räpäyttäjien sekä ruotsalaisen Like Torchesin keikkoja, kertoo Joukainen.\nLauantaina 24.8. päiväkonsertti klo 14 Tullikamarin Pakkahuoneella\nMessu klo 18 Tuomiokirkossa\nIltakonsertti klo 20 PakkahuoneellaTilaisuus on avoin, pääsyliput 12 €/konsertti, kokopäivän lippu 20 €.\nLippuja ei voi ostaa ennakkoon, mutta ryhmävarauksia otetaan vastaan Internet-osoitteessa www.ristirock.net.\nLisätietoja Peter Joukainen / 040 804 82 90/ peter.joukainen(a)evl.fi\nHalukkailla on mahdollisuus ostaa bändien sekä Maanalaisen levykaupan tuotteita.\nKoko kattaukseen ja kaikkien esiintyjien musiikkivideoihin voi käydä tutustumassa tapahtuman nettisivuilla www.ristirock.net.\nTeksti Riikka Moilanen


Valepoliisihuijaukset vähentyneet Hämeessä | Yle Uutiset | yle.fi\nValepoliisihuijaukset vähentyneet Hämeessä\nValepoliisien tekemät huijaukset ovat tyypillisesti pankkitunnusten kalastelua vanhuksilta puhelimitse.\n21.12.2018 klo 15.57\nValepoliisit ovat huijanneet vanhuksilta tänä vuonna koko maassa yli puoli miljoonaa euroa, kertoo Finanssiala ry.\nRikoskomisario Jari Uotila Hämeen poliisilaitokselta kertoo, että Hämeessä valepoliisien tekemät huijaukset ovat kuitenkin lähteneet laskuun.\n– Kyllä se laskussa on jos verrataan vuoteen 2017, silloin niitä oli ennätyspaljon. Nyt tuntuu että ihmiset on heränneet, yrityksiä on enemmän kuin onnistuneita tekoja. Jotain on siis opittu, toteaa Uotila.\nHämeen poliisilaitoksessa kirjattiin vuonna 2017 kaikkiaan 105 valepoliisien tekemää huijausyritystä.\nRikollisten käyttämä metodi on jo melko vakiintunut, kertoo Uotila.\n– Yleensä iltasaikaan soitetaan vanhemmille ihmisille ja esiinnytään poliisina. Sitten ruvetaan kysymään pankkiasioita ja tunnuksia. Jos mikä vaan herättää epäilyksiä, parempi lopettaa puhelu ja sanoa, että nähdään siellä pankissa tai poliisilaitoksella.\nViranomaiset muistuttavat, että poliisi tai pankki ei koskaan kysy verkkopankkitunnuksia tai maksukortin tunnuslukua puhelimitse.\nValepoliisiKanta-HämerikoksethuijauspoliisitalousrikoksetPäijät-HämelainvalvontaEsiintyminen toisena henkilönä


Parasiitit, helico, streptokokki, EHEC eivät häätyneetkään terapialla - Vitasal terveysvastaanotto\nParasiitit, helico, streptokokki, EHEC eivät häätyneetkään terapialla\nTule mukaan 10.5.2022 Hoida suolistosi, voi hyvin – ryhmävalmennukseen, joka sisältää 6 tapaamiskertaa ja 2 sairaanhoitajan etävastaanottoa. Saat pian lisää tietoa tai kysy posti@vitasal.fi. Aiheina B12-vitamiinin puutos ja imeytymisongelmat, hapoton vatsa, atrofinen gastriitti, pernisiöösi anemia: tutkiminen ja hoito.\nVitasalin uutiskirjeen tilaajille erityisetuja: tilaa uutiskirje täältä: https://vitasal.fi/uutiskirje/\nSoinilla on ollut terveysongelmia paljon ja pitkään. Vuosia jatkuneen raudanpuutteen takia hän päätyi Vitasalin asiakkaaksi. Blogin pituudesta voit päätellä, että hoitopolku vaatii tietoa, tekoja, arviointia ja uudelleen suuntatumista. Mikäli sinulla on suolisto-ongelmia ja/tai pitkään jatkunut raudanpuute, opettele tästä hoitoprotokolla. Kaikilla on kuitenkin yksilöllinen hoitopolku, mutta suunnilleen näin. Vaikka tarina on pitkä, niin tässä ei ole kuin osa tehdyistä asioista. Lue edes otsikot J Opit siitäkin. Hoitopolku eteni pelkistetysti näin:\nPitkittynyt raudanpuute + monet oireet + paljon lääkärikäyntejä\nferritiiniarvoja 9, 17, 28\narvosana terveystilanteesta 5\nMSQ oirepisteet 104\nVielä yksi rautavalmistekokeilu\nrautatankkaus ei tuottanut tulosta vaan lisäsi oireita\nGI MAP –laaja ruuansulatus-testi\nTuloksena runsaasti löydöksiä, jotka vaativat lääkärin vastaanoton\nLääkäri määräsi lääkkeen\nKuurin loputtua suoliston kokonaisvaltainen tukeminen ja hoitaminen\nTulos: raudanpuute korjaantui parissa kuukaudessa, arvosana elämänlaadusta 9, MSQ oirepisteet 53\nHeinäkuu 2020 – toisenlaisen rautavalmisteen kokeilu + paljon laboratoriokokeita\nSoini on niin tavallinen tapaus! Valitettavasti. Hän on kärsinyt vuosia alla olevista oireista, paljon lääkärikäyntejä, töissä sinnittelyä! Laboratoriokokeita on otettu runsaasti vuosien varrella. Ferritiini on ollut pitkään matala, välillä raudanpuute on ollut jopa anemian puolella. Syksyllä 2020 lisämunuaisten tilanne tarkistettu monilla eri verikokeilla ja tutkimuksilla. Soinin uupumus ei johtunut lisämunuaisista. Vuosia jatkuneiden lääkärikäyntien aikana hoidoksi valikoitui terapia ja diagnoosiksi masennus.\nTerveysongelmat eivät liity huonoon ruokavalioon – Soinin kotiruuat ovat fantastisia\nSoini on aina ollut kiinnostunut ruuanlaitosta, hän tekee ruuat itse, käyttää paljon luomu- ja kotimaisia tuotteita, marjoja, välttää viljoja, käyttää monipuolisesti rasvoja. Soinin oireiden syynä ei siis olleet huonot ruokatottumukset. Ravintorikkaisen valintojen lisäksi makeiset ovat maistuneet viikoittain, välillä päivittäinkin. Ravintolisät ovat olleet aina käytössä. Hän valitsi ne oman tietämyksen ja terveyskauppiaan ohjeistuksien perusteella.\nHeinäkuussa 2020 Soini kirjasi oireikseen:\nNiveloireet (yöllä, ranteet), niskakipua jatkuvasti\nPalautuminen hidasta liikunnan jälkeen\nripuli & ummetus vuorotellen\nvatsa aina turvonnut syönnin jälkeen\nvessahätä, mutta ei tulekaan mitään\nkiristävä olo vatsassa\nvasemman kylkikaaren alla kipua\nmieliala huono, alakulo\nenergiataso 5, erittäin ’tahmeeta’\nSoini oli tilaamassa aikaa raudanpuutegurulle kesällä 2020. Raudanpuutteeseen vakavasti suhtautuvat lääkärit eivät tutki eivätkä hoida suolistoa, jonka vuoksi hän tuli Vitasalin asiakkaaksi.\nMSQ oirepisteet oli hoidon alussa 104. Funktionaalisen lääketieteen yleisesti käytetty kysely on MSQ oirekysely. Testiä käyttävät tietävät, että pistemäärä oli korkea. Mitä enemmän pisteitä, sen enemmän oireita.\nSoini oli tietoinen, että ferritiiniarvon ollessa alle 30, hän kärsii raudanpuutteesta. Soini oli kokeillut monia eri rautavalmisteita, mutta ei Maltoferia, joka on Fe 3+ valmiste. Sen saa ottaa ruokailun yhteydessä, jolloin monien vatsavaivat vähenevät. Aloitettiin Maltofer-kokeilu.\nElokuu 2020 – Soini saa lääkkeen kilpirauhasen vajaatoimintaan\nKoska Soini oli erittäin oireinen ja väsynyt ja koska raudanpuute saattaa aiheuttaa kilpirauhasen vajaatoimintaa, otettiin kertaalleen taas kilpirauhaskokeet. Soinilla oli todettu struuma sekä 2013 ja 2018. Ei hoitoa. Nyt TSH oli vajaa 6. Terveyskeskuslääkäri aloitti Thyroxin-lääkkeen. Vointi koheni välittömästi; vaikkakaan ei täydelliseksi:\n”aamut eivät niin tahmeita, vaan ovat olleet parempia ”\n”Viime yönä ahdistuskohtaus, sydämen tykyttelyä”\n”oma vointi ollut nyt aamuisin virkeämpi, olen nukkunutkin kohtuu hyvin”\nSyyskuu 2020 – laboratoriokokeita & GI MAP –testi\nSoinin oireina oli edelleen\n”uupumus, voimattomuus, ajoittainen päänsärky, huono muisti, matala verenpaine, huimausta, yököttävä olo, leposyke 80-100”.\nSyyskuussa otettiin jälleen laboratoriokokeita. Niiden perusteella nähtiin imeytymisongelmia suolistossa, Muun muassa prealbumiini ja transferriini olivat alakanttisia. Ne kertovat suoliston imeytymisongelmista. D-vitamiinitaso kesän jäljiltä oli matala 45, joka sekin saattoi viitata imeytymisongelmaan. Vaikka Soini oli paljon ulkona, ja näin D-vitamiinitason olisi kuulunut olla kesän jäljiltä hyvä, niin näin ei ollut. Hän käytti vahvoja suojakertoimia sekä pukeutui peittäviin vaatteisiin. Suosittelen keskikesällä olemaan 20 minuuttia auringossa ilman suojakertoimia D-vitamiinin tankkaamiseksi.\nFerritiini ei ollut noussut tankkauksista huolimatta, arvo oli edelleen vain 11! Rautavalmisteen nauttiminen lopetettiin tähän.\nKoska laboratoriokokeista huomattiin, että rauta ei ollut imeytynyt, niin oli oletettavaa, että jokin epäedullinen mikrobi oli hyötynyt siitä jo vuosia, ja ihminen ei, rauta ja pääosa muista ravintolisistä jätettiin tauolle. Tauottamiselle on useita eri syitä, joita en kirjoita tähän blogiin.\nKoska havaittiin, että ferritiini ei noussut tankkauksista huolimatta, oletettiin, että rauta menee ’parempiin suihin’. Soini teki GI MAP –testin, joka on laaja ruuansulatusanalyysi. Voit lukea lisää testistä täältä: https://vitasal.fi/gi-map-testi-ratkaisu-pitkittyneisiin-vatsavaivoihin/.\n”edelleen maha kipeä sekä ruokailun jälkeen ylävatsaturvotusta”.\nTSH oli laskenut toivotusti 6:sta 3:een Thyroxin lääkityksen myötä.\nLokakuu 2020 – GI MAP tulokset saapuvat\nGI MAP –testin tulokset saapuivat lokakuussa. Suolistosta löytyi vaivojen syyksi erilaisia, ’haitallisia’ mikrobeja: EHEC, salmonella, helico, parasiitteja, streptokokkia. Joitakin epäedullisia mikrobeja saa ja tulee olla, mutta ei liikaa. Joitakin ei saa olla ollenkaan.\nLisäksi Soinilla on korkea beetaglukoronidaasitaso, joka liittyy maksaan osana ruuansulatusjärjestelmää. Haima ei testin mukaan tuottannut riittävää määrää elastaasia, eli ruuansulatukselle välttämätöntä entsyymiä, joka pilkkoo ruokasulaa. Suolen seinämän vastustuskyky oli heikko, eli sekretorinen IgA-arvo on matala. Termit voivat olla vaikeita, mutta edellä mainitut asiat ovat välttämättömiä ja tärkeitä tapahtumia ruuansulatuksessa. Hoidettavaa löytyi paljon.\nSoini varasi ajan yhteistyölääkärille. Hänen käytössähän oli jo työteveyslääkäri ja terveyskeskuslääkäri, joiden avulla aloitettiin Thyroxin ja tehtiin laboratoriokokeita, mutta syytä monille erilaisille ja vaikeille oireille ei löytynyt. Oli päädytty masennusdiagnoosiin ja terapiaan. Thyroxin-aloituskin tehtiin potilaan aloitteesta. Yhteistyölääkäri arvioi GI MAP –testin perusteella lääkityksen tarpeen => Soini sai lääkityksen loisinfektioon.\nOireet / havainnot lokakuussa 2020\nvireystaso ei ole noussut vielä (thyroxin + trigozol aloitettu)\nferritiini noussut 58:aan, seerumin rauta 16:een ja transferriinin saturaatio 30:een\nlimainen uloste loppunut\nvatsa aina turvonnut aina syönnin jälkeen kiristävä olo\nvasemman kylkikaaren alla kipua, nyt vähentynyt\nenergiataso 5, erittäin tahmeeta\nfermixiä ei pysty nauttimaan\nDiagnoosi: pitkäaikainen loisamebioosi –> lääkitys + kuurin jälkeen kokonaisvaltainen suoliston hoito\nLääkärin määräämän lääkkeen tavoitteena oli häätää loiset. Lääkityksen myötä suolistossa ei ollut juurikaan hyviä eikä huonoja bakteereja. Heti lääkityksen loputtua aloitettiin huolellinen ja monipuolinen suoliston tervehdyttäminen, johon sisältyi paljon tukitoimia niin ravinnon kuin ravintolisien ja tukihoitojen suhteen. Tästä oma blogi myöhemmin. Voinnin hienoinen paraneminen näkyy palautteista:\n”Nyt iha hyvä olo. Olen sängyssä vielä. 1 wc kerta yön aikana, nukuin ok.”\n”Eilen söin ainoastaan luuliemiporkkanakeittoa ja illalla 2 siemenleipää voilla ja juustolla. Aamulla vatsa oli tosi hyvän tuntuinen. Aamulla söin jotain kahvin kera mutta hyvä olo, uloste norrrrrrrmaali.👍Teen nyt porkkanamehua mehustimella…”\n” Olen huolehtinut aika hyvin lisäravinteita tuonne vattaan myös. Limaista ulostetta tai vatsakipua EI olleskaan”\n” Parantumisen aste noussu”\n” ei kipua. Kakka norrrrrmaali (tämä olennaisin muutos)”\nLääkekuurin loputtua, seuraavana päivänä, vatsa tuli erittäin kipeäksi.\n”Kuumottava tunne vatsassa, kipua paljon”\nVielä muutaman päivän päästä tuli vesiripuli, mahassa tuntui olevan kuumaa velliä. Voimakas lääke pisti suoliston koville. Kuitenkin jo kohta:\n”Voin taas paremmin!!!”\n”Pari päivää tosi hyvä olo, virkeähkö. Kävin myös blackfridayshoppaileen Lifessä. Eilinen oli töissä horror, mutta silti tänään voin ihan hyvin. Yöunet 9.”\n”Vatta rauhallinen , ehkä hiukka hidas… otan kuitulisää”\nMSQ –oirekysely 53 pistettä, oireet laskeneet puolella, mutta hoidettavaa riittää edelleen.\nTapahtumaketju tiivistettynä: raudanpuutteisesta rautaiseksi – miten vointi nostettiin vitosesta ysiin muutamassa kuukaudessa?\nheinäkuu 2020: voinnin arvosana 5\naloitettiin rautatankkaus uudella valmisteella\nferritiiniarvo ei noussut tankkauksista huolimatta -> oletus: rauta menee ’parempiin suihin’\nSoini lopetti raudan syönnin, koska arvot eivät nousseet tankkausyrityksistä huolimatta\nSoini teki GI MAP –testin\nGI MAP tulos: EHEC, 2 parasiittia, streptokokki, helico\nSoini kävi yksityislääkärillä (10/2020): lääkekuuri parasiittien häätöön, muihin löydöksiin\nSuoliston kokonaisvaltainen hoito: a) hyvien mikrobien istutus, b) epäedullisten mikrobien ilmaantumisen esto, c) ruuansulatuksen tehostaminen, d) suoliston pinnan tervehdyttäminen\nrautavarastot täyttyneet ilman rautatankkausta\nvointi noussut 5 -> 9\nMSQ- oirepisteet laskeneet 104 -> 53\nfS-TrFeSat 29 %\nfS-Fe 16 umol/l\nfS-Transf 2.1 g/l\nLisää tietoa rauta-arvoihin liittyvistä laboratoriokokeista\nliity maksuttomalle minisähköpostikurssille tästä:\nMinisähköpostikurssi raudanpuutteesta: http://eepurl.com/gbo8Z5\nHoito jatkuu, kunnes oirepisteet ovat 0! Muun muassa leposyke on vielä 80-100. Joudutaanko kilpirauhaslääkitys vaihtamaan toiseksi? Vai eikö keho ole vielä normalisoitunut leposykkeiden osalta. Ajoittaisia väsymyspuuskia edelleen. Suolistossa vielä tuntemuksia, joihin reagoidaan kohdennetusti. F-ParaNhO testituloksen valmistumista odotellaan: häätyikö parasiitit näillä konsteilla vai jatketaanko häätötyötä? Dysbioosi on ollut päällä vuosia, jonka vuoksi oireiden tiedostaminen ja niihin nopea reagointi on tärkeää.\nHoida sinäkin itsesi kuntoon!\nOlen kirjoittanut monta blogia raudanpuutteesta (https://vitasal.fi/blogi/), pitänyt webinaareja raudanpuutteesta (https://vitasal.fi/kauppa/), myös liveluentoja, nettikaupassa on myynnissä edullinen raudanpuutetyökirja (https://www.terveysvastaanotto.fi/tuote/rauta-ylos-sahkoinen-opas/). Asiakkainani on paljon raudanpuutteisia henkilöitä. Osa tulee asiakkaaksi suolisto-ongelmien takia, ja siinä yhteydessä on paljastunut raudanpuute: hoitopolkuun sisältyy aina oirekyselyn lisäksi laboratoriokokeita ja todennäköisesti myös funktionaalisia testejä. Ensimmäinen ohje raudanpuutteisille on: selvitä raudanpuutteen syy! Alla Lääkärilehdessä julkaistu artikkeli aiheesta.\nhttps://helda.helsinki.fi/bitstream/handle/10138/313748/SLL82019_476.pdf?sequence=1 tai https://researchportal.helsinki.fi/en/publications/raudanpuute-ilman-anemiaa-miten-ferritiiniarvoa-tulkitaan.\nEdellä mainittu ohje annetaan useissa tieteellisisissä artikkeleissa, mutta jostain syystä tämä ohje ei näy käytännössä.\nAsiakkaideni joukossa raudanpuutteen syyksi löytyy lähes 100%:sti dysbioosi eli mikrobien epätasapaino paksussa suolessa. Useimmat epäedulliset mikrobit kasvavat ja lisääntyvät raudan avulla, jonka vuoksi muun muassa rautaa ei tule syödä, jos raudanpuutteen syytä ei tiedetä.\nMuita raudanpuutteen syitä ovat olleet positiivinen keliakiageeni (HLA-keli), hapoton vatsa, hoitamaton/väärin hoidettu kilpirauhanen, äitiys ja kasvu. Yhdellä henkilöllä raudanpuutteen yksi syy on ollut kuparinpuute.\nEn ole tavannut kuin 1 tai 2 ihmistä, joiden raudanpuute on liittynyt kasvuvaiheeseen tai äitiyteen. Kaikilla muilla on löytynyt paljon muutakin hoidettavaa kuin raudanpuute. Ota yhteys kokonaisvaltaiseen asiantuntijaan, esimerkiksi posti@vitasal.fi), etene tehokkaasti hoitopolulla, saat tukea ja neuvoja myös vastaanottojen välillä.\nMitä vanhempi, sitä terveempi! Siinä meille kaikille hyvä ohjenuora!\nLue lisää GI MAP testistä: https://vitasal.fi/gi-map-testi-ratkaisu-pitkittyneisiin-vatsavaivoihin/\nMiten hoitopolku Vitasal terveysvastaanoton kanssa etenee: https://vitasal.fi/flt-valmennus/\nRaudanpuute voi johtua myös hapottomasta vatsasta / useat suomalaiset kärsivät hapottomasta vatsasta. Lue lisää täältä: https://vitasal.fi/hapoton-vatsa/\nIlmoittaudu maksuttomalle 3 päivää kestävälle Raudanpuute ilman anemiaa – minisähköpostikurssille – tästä: http://eepurl.com/gbo8Z5\nOpiskele raudanpuutteesta tieteellisistä julkaisuista: https://vitasal.fi/laaketieteellisia-artikkeleita-raudanpuutteesta/\nprofessoreiden haastatteluita raudanpuutteesta ilman anemiaa: https://vitasal.fi/podcastit/\nensiaskeleet suoliston hoitoon: https://vitasal.fi/kauppa/\nTIEDÄTKÖ MITÄ GI MAP-testi TARKOITTAA? TULE WEBINAARIIN!\nNyt sinulla on mahdollisuus osallistua webinaariin 11.2.2021 klo 18-19, jossa opiskellaan mm. miksi gastroskopia, kolonoskopia tai terapia ei ole aina riittävä teko suolisto-ongelmien selvittämiseksi ja miksi GI MAP –testi on järkevä ja välttämätön teko suolisto-ongelmien selvittämiseksi. Webinaarin organisoi Nordic Laboratories, ja minä toimin luennoitsijana. Luennon hinta on 25 e. Luento pidetään netissä 11.2.2021 klo 18-19. Saat liittymislinkin luentopäivänä. Luennolle osallistuessasi saat GI MAP-testin alennettuun hintaan. Tutustu tai liity mukaan tästä:\n23 kesäkuun, 2022 9:10 am


Selvinneet pelargonit | KUKKALA\nJoskus sitä vaan saa ilahtua iloisesti näissä puutarhahommissakin. No ei vaan, hyvin usein saan oikeasti ilahtua. Puutarha on kyllä sellainen juttu, että en ihmettele yhtään, että se on suosittu terapiamuoto monille elämän tuoksinoissa tallaaville.\nNyt minua ovat erityisesti ilahduttaneet nämä pelargonit. Toinen on australian villipelargoni (Pelargonium australe) ja toinen upea monivärilehtinen 'Mrs. Pollock' -lajike. Ja syys siihen onneen ei ole vain näiden kauneudessa, vaan siinä, että ne selvisivät kuin selvisivätkin viime talvesta. En kastellut niitä montaakaan kertaa talven aikana pimeässä kellarissa. Kevään tullen nostin ne ulos, mutta pitkälle kesään olin aivan varma ettei näistä enää mitään tule, mutta kappas vaan. On tullut, ja vielä ihan todella kauniita ja tuuheita.\nTalvettamalla saa kyllä kivasti pidettyä samaa kasvikantaa hengissä, mutta alkukesästä kyllä kysytään todella uskoa niiden kaunistumiseen - varsinkin jos ei ole muistanut nostaa niitä edes sisälle keväällä etukäteen. No, ensi vuonna parempi muisti - ehkä!\nMy survived pelargoniums. One australian wild one and one with white-yellowish-green leaves. I really like these beautiful plants. 💚🌿\nPosted by KUKKALA / Sanna at 16.46\nRiina 6. elokuuta 2018 klo 12.27\nPuutarha on kaikissa elämäntilanteissa parhain terapeutti. Itse ainakin virkistyn, saan lohtua ja rauhoitun puutarhassa. Stressi laskee ja ajatukset kirkastuvat kertaheitolla. Myös iloisissa tunnelmissa on ihana käyskennellä puutarhassa.\nJa tuo on ihan parasta, puutarha ja luonto elää ja kasvaa, vaikka me puutarhurit emme aina ehtisi tai jaksaisi ahkeroida. Itselleni tämä kesänä puutarha on ollut juuri terapetti ja filistelyn paikka.\nKUKKALA / Sanna 6. elokuuta 2018 klo 15.01\nVoi Riina näinhän se on! Sekä ilossa että apeana puutarha on kyllä paikallaan. Ja ilahduttavaa on sekin, että kasvua ja edistystä tapahtuuu vaikka puutarhaan ei niin kerkeäisikään. Sekin on lohdullista!


Voiko tulevaisuuden autolla lentää? - Autokivitila.fi\nVoiko tulevaisuuden autolla lentää?\nelokuu 11, 2017ilona0 Comments\nMoni haaveilee lentävästä autosta eli lentoautosta ja tällaisten autojen arvellaankin kenties yleistyvän tulevaisuudessa siten, että niitä valmistettaisiin sarjatuotantona. Monelle tulee kuitenkin varmasti yllätyksenä, ettei ajatus lentoautosta ole kovin tuore, vaan tällaisia autoja on suunniteltu ja yritetty rakentaa jo Orville ja Wilbur Wrightin toimesta. Veljekset syntyivät 1800-luvun loppupuolella ja heitä pidetään ensimmäisinä suunnittelijoina, jotka onnistuivat luomaan toimintakuntoisen lentokoneen. Samalla he ovat saaneet kunnian monista muistakin ilmailualaan liittyvistä saavutuksista.\nMiksi lentoautot eivät ole yleistyneet?\nVaikka lentoautoja onkin suunniteltu jo kauan, eivät ne silti ole vielä yleisessä käytöss ä. Eräs tärkeä syy tähän liittyy liikenteenohjaukseen. Ilmassa tapahtuvan autoilun ohjaaminen saattaisi nimittäin olla tavallisen autoilun ohjailua kinkkisempää ja autokolarit entistä tuhoisempia. Tietokoneen satelliittipaikannusta on esitetty ratkaisijaksi tähän ongelmaan, samoin kuin HITS-malliakin. Toinen syy on tietysti lentoautojen korkea hinta – aivan jokaisella autoilijalla ei olisi varaa lentoautoon. Kolmas syy lentoautojen yleistymättömyyteen saattaa liittyä niiden käytettävyyteen. Lentoauto ei nimittäin kenties ole aivan niin näppärä kulkuväline kuin ensikuulemalta saattaisi ajatella. Auto pitää nimittäin ajaa ensin alueelle, josta se voi nousta ilmaan.\nNähtäväksi jää, ajavatko tulevaisuuden ihmiset virtuaalitunneleissa, vai pitävätkö tavalliset maantiellä ajettavat autot pintansa. Ajatus on toisaalta kiehtova ja toisaalta jopa hieman pelottava.\nHistoriallisia lentoautomalleja ovat muun muassa Autoplane, Aerobile, Aerocar, Whatsit sekä Mizar. Puhuttaessa nykyisistä lentoautomalleista puhutaan yleensä Moller Skycarista ja Skyrider X2R:sta.\nLentoautojen tulevaisuudesta on luotu skenaarioita elokuvissa\nPaluu tulevaisuuteen II -elokuva, joka v almistui 1989, loi skenaarion, jossa matkustettiin tulevaisuuteen ja elettiin vuotta 2015. Elokuvassa lentoautot olivat jo niin yleisiä, että ne olivat syrjäyttämässä tavalliset autot.\nNyt eletään vuotta 2017 eikä elokuvan luoma skenaario ole osoittanut toteutumisen merkkejä. Matkustuskapseleiden kehittäminen saattaa vaikuttaa lentoautojen suosioon – jos nopeat matkustuskapselit yleistyvät, saattaa lentoautojen tarve olla minimaalinen. Osa onkin sitä mieltä, että nimenomaan nopeat matkustuskapselit ovat ratkaisu nykyihmisen nopean ja näppärän matkustustarpeen täyttämiseen.\nOvatko sähköautot autoilun tulevaisuus?\nOnko autoilun tulevaisuus sähköinen?\nVuoden 2017 myydyimmät autot\nVuoden 2017 myydyimpien autojen joukossa on paljon samoja kuin mitä listalla oli viime vuonnakin. Suomalaiset luottavat tuttuihin, hyviksi havaittuihin automerkkeihin, jotka keikkuvat myydyimpien listojen kärjessä…\nMoni haaveilee lentävästä autosta eli lentoautosta ja tällaisten autojen arvellaankin kenties yleistyvän tulevaisuudessa siten, että niitä valmistettaisiin sarjatuotantona. Monelle tulee kuitenkin varmasti yllätyksenä, ettei…\nMillaisia uusia temppuja tulevaisuuden autot osaavat?\nAutolla on takanaan pitkä ja mielenkiintoinen historia. Kuitenkin sen tulevaisuus voi olla vielä entistäkin kiinnostavampi – oletetaanhan tulevaisuuden autojen osaavan erilaisia temppuja. Osa jopa epäilee,…\nAutojen historian lyhyt oppimäärä\nAuton historia on mielenkiintoinen. Jo Leonardo da Vincin kerrotaan pohtineen, kuinka jousivoimaa voitaisiin käyttää kulkuneuvoissa ja luoda näin itsestään liikkuvia ajoneuvoja. Lopulta Isaac Newton…\nMiten auto tuli Suomeen?\nMilloin autot saavuttivat syrjäisen kotimaamme ja ketkä olivat maamme ensimmäisten autoilijoiden joukossa? Kerromme tästä aiheesta lisää tällä sivulla. Rikkaat venäläiset autoilivat Suomessa jo 1800-luvun…\nMiten autoilu kehittyi Suomessa 1920-1950-luvuilla?\nAutoilu kehittyi Suomessa aluksi pikkuhiljaa, mutta maan taloudellisella kasvukaudella oli suurta merkitystä myös Suomen autojen määrään 1920-luvulla. Tällä sivulla kerromme lisää siitä, kuinka autoilu…\nCopyright © 2021 Autokivitila.fi


SanGennaro 2019-01-04 19:42:33 UTC #21\nJa siitä että itse paavikin vaikuttaisi olevan mieluummin piispan kuin kardinaalin linjoilla tässä kysymyksessä vaikkakaan ei (kaiketi) ole asiasta virallisesti mitään lausunut.\nEn nyt varmaan voi puhua katolilaisten puolesta, mutta Kirkon traditio ei tarkoita varmaankaan katolilaistenkaan mielestä sitä, että ollaan samaa mieltä kirkonmiehen X kanssa kaikesta. Kirkossa uskotaan Jumalaan eikä kirkonmiehiin.\nkrysostomos 2019-01-05 16:16:15 UTC #22\nPyhällä kastella voidaan myös nähdä yhteys pyhään ehtoolliseen.\nEspoon muinaisen ekumeenisen keskuksen johtaja, bysanttilaisen riituksen katolinen pappi, legendaarinen ikoni maalari isä Robert de Caluwe (Ikuinen muisto!) oli sitä mieltä, että kaikki Kristuksessa kastetut olivat oikeutettuja saamaan katolisen ehtoollisen.\nIsä Robert toimitti pyhän liturgian P.Pietarille ja P. Paavalille omistetussa Myllyjärven kirkossa ortodoksisen kirkon käsikirjan mukaan. Liturgiassa kävi, paitsi katolisia, luterilaisia ja usein myös ortodokseja. Ja ehtoolliselle pääsivät kaikki halukkaat - jos vain olivat kasteen sakramentin saaneet…\nnevalainen 2019-01-05 18:27:06 UTC #23\nSen perusteella, mitä olet kirjoittanut, tiedät tai olet kuullut jotain jostain yhdestä tapauksesta, joka ei ole julkinen, jossa ovat olleet osallisina jotkin yksittäiset ihmiset. Tämän perusteella sitten syytät LHPK:ta käytännössä institutionaalisesta ateismista tai idolien palvonnasta - sillä sitähän se tarkoittaisi, jos käytännössä ensisijainen taho kirkollisessa elämässä on pastori eikä Jumala (tuo on tietenkin lähtökohtaisesti vain huono erottelu, mutta ihan sama). Koska et pysty tarkastelemaan Lähetyshiippakuntaa absoluuttisesti vaan ainoastaan respektiivisesti, ja koska et voi selittää mistä on kysymys, olkoon tämä tässä.\ncymbus 2019-01-11 20:51:47 UTC #24\nPiispa Jari Jolkkonen: Ehtoollisteologian painotuserot eivät enää erota...\nKuopion hiippakunnan piispan Jari Jolkkosen mukaan luterilaisilla ja katolilaisilla on hyvin laaja yhteinen käsitys ehtoollista koskevista perustotuuksista. Hänen mukaansa myös ehtoolliskäytännöt vastaavat hyvin pitkälle toisiaan. – Molemmissa...\nTV2 2019-01-12 07:32:09 UTC #25\n“Erottavat tekijät näyttävätkin liittyvän enemmän käsitykseen kirkon virasta, Jolkkonen sanoi.”\nTämä tehnee kirkkokuntatason ehtoollisyhteyden saavuttamisen käytännössä mahdottomaksi, kun luterilaisista papeista kohta enemmistö lienee naisia.\nSanGennaro 2019-01-12 07:57:08 UTC #26\nPiispa Jolkkosen kommentit ovat aika optimistisia. Jos esimerkiksi sanotaan, että transsubstantaatio on sopivin malli, niin se tuntuu indikoivan, että muut mallit ovat vähemmän sopivia. Ja jos sanotaan, että ehtoollisessa on läsnä [menneisyydessä] uhrattu Kristus, niin se on eri asia kuin sanoa, että ehtoollinen on Kristuksen uhri.\nVaikutuksia ehtoollisyhteyteen en toki voi ortodoksina arvioida. Ei kuulu minulle.\ncymbus 2019-01-12 11:57:37 UTC #27\nNaispappeus ei ehkä ole se asia, mitä tuossa varsinaisesti tarkoitettiin.\nKariMervia 2019-01-12 13:07:16 UTC #28\nEhkä on - ehkä ei. Mutta joka tapauksessa se on isohko kivi kengässä Suomen nk. kansankirkon ja Katolisen kirkon välillä - niinkuin myös aitoluterilaisten uskonnollisten yhdyskuntien suuntaan. Mutta tässä tapauksessa ongelman ydin on varmastikin paljon syvemmällä koko pappeuden olemuksessa. Eikä sitä ongelmaa ole mahdollista häivyttää millään ekumeenisella silmänkääntötempulla, jollainen IMO on tämä ehtoollisen olemusta koskeva “yhteisymmärrys” ja koko YJV\nTV2 2019-01-12 13:08:08 UTC #29\nEi varmasti, mutta virkakäsitysten yhdentymisen kannalta tuo on nähdäkseni käytännössä aika iso este.\ncymbus 2019-01-12 13:36:16 UTC #30\nIlman muuta se on sitä. Ja siksi osoittaakin vakavaa edesvastuuttomuutta, että yksittäinen paikalliskirkko omaksuu sellaisia uutuuksia, jotka vievät sitä poispäin muista kirkoista.\nKariMervia 2019-02-04 22:42:44 UTC #31\nTää menee hieman sivuun aiheesta mutta liippaa kuitenkin sen verran läheltä että en viitsi uuttakaan ketjua avata… Tehkööt modet sen jos kokevat tarpeelliseksi.\nTammikuun puolivälissä prof. emerita Anneli Aejmelaus linjasi että Paavin virka on tärkein esti luterilaisen ja katolisen kirkon lähentymiselle. Hänen mukaansa on täysin epärealistinen ajatus että joku Paavi voisi olla koko kristikunnan edustaja tai johtaja jonka ympärille kristikunta kokoontuisi. Paavius ja Piispuus ovat kirkkoja erottava tekijä, eivät yhdistävä, kuten joskus kuviteltiin.\nAjatus siitä että lut. piispat jollain tapaa integroituisivat Paavin johtamaan piispojen kolleegioon on professorin mielestä mahdoton. Siitä kun olisi enää pieni vivahde-ero siihen että lut. kirkko sulautuisi katoliseen kirkkoon.\nPlautilla 2019-02-05 05:59:36 UTC #32\nMistäs tämä piispojen vaikeus kokoontua esimiehen alle johtuu? Eiväthän piispat ole missään erillisiä yksinvaltiaita. Onhan ortodoksisilla piispoillakin ylempiään, eri nimikkeillä nimettyjä. Sitä paitsi piispoilla kollegiossa on myös tärkeä velvollisuus antaa kritiikkiä ja ratkaisuehdotuksia ajankohtaisiin asioihin, joita yhdessä, kollegiossa, joudutaan ratkomaan.\nkrysostomos 2019-02-05 08:24:38 UTC #33\nMistäs tämä piispojen vaikeus kokoontua esimiehen alle johtuu?\nSiinäpä se: ortodoksit ja protestantit tuskin koskaan tulevat tunnustamaan Rooman patriarkkaa esimieheksi. Korkeintaan ensimmäiseksi vertaistensa joukossa eli yleisen kirkolliskokouksen puheenjohtajaksi.\nPlautilla 2019-02-06 10:02:23 UTC #34\nEn usko että katolilaiset sen enempää esimies-teeman yhteydessä ekumenialta toivovatkaan. Minun käsitykseni mukaan katolisella puolella on melko selkeä käsitys siitä että mahdollisessa kirkkojen lähentymisessä palataan vanhan pentarkian ideaan jossa eri alueilla on omat patriarkkansa.\nMutta ovatko protestantit suopeita sille ajatukselle että he tunnustaisivat patriarkat ja piispainkollegion auktoriteeteiksi? Sitä lähinnä tarkoitin vaikeudella tunnustaa joku esimieheksi.\nkrysostomos 2019-02-07 09:30:07 UTC #35\nMinun käsitykseni mukaan katolisella puolella on melko selkeä käsitys siitä että mahdollisessa kirkkojen lähentymisessä palataan vanhan pentarkian ideaan jossa eri alueilla on omat patriarkkansa.\nUskoisin, että kyseeseen tulee todennäköisemmin ns. Porvoon kirkkoyhteisön tapainen liittymä. Eli omina porukoinaan luterilaiset, anglikaanit, ortodoksit, katoliset jne.\nTunnustetaan toisten virka ja sakramentit eli jaetaan keskeisin. Tärkeimmistä yhteisistä asioista päättäisi sitten kirkkojen ja yhteisöjen johtajien ja edustajien konsiili, jossa puhetta johtaisi paavi eli Rooman piispa ja patriarkka.\nMutta utopiahan tämäkin - mutta sitä kohti!\nSanGennaro 2019-02-07 10:56:03 UTC #36\nkatolisella puolella on melko selkeä käsitys siitä että mahdollisessa kirkkojen lähentymisessä palataan vanhan pentarkian ideaan jossa eri alueilla on omat patriarkkansa.\nNo sitten ei kyllä uniaatitkaan noudata tätä mallia, kun samoilla alueilla on useita eri uniaattikirkkoja plus roomalaiset siihen vielä päälle.\nPlautilla 2019-02-07 11:33:15 UTC #37\nNo tuohan meillä on valitettavasti tilanne. Mutta niin kuin @krysostomos kirjoitti, “utopiaa kohti”!\nSanGennaro 2019-02-07 11:37:57 UTC #38\nOnko esittämäsi tavoitetila kirjattu jonnekin Wiralliseen ja Pönöttävään asiakirjaan?\nPlautilla 2019-02-07 11:40:14 UTC #39\nEi ihan tuollaisenaan taida olla kirjattu minnekään, niin kuin @krysostomos sen esittää.\nPaavi Franciskusta ovat kyllä konservatiivit syyttäneet keskusjohtoisuudesta luopumisesta synodaalisuuden hyväksi.\nToivottavasti meillä jo pian on joku Wirallinen ja Pönöttävä asiakirja.\nKariMervia 2019-02-07 16:43:32 UTC #40\nKo. Rooman piispa on nyt sitten ilmeisesti mennyt lausumaan jotain tyystin sopimatonta (Vatikaanin konsujen mielestä) siihen suuntaan että Islam olisi tasaveroinen uskonto Kristinuskon rinnalla.